cyanic-selkie/wikianc huggingface dataset:
മരിസെല മൊറേൽസ്
ഗവേഷണം
വെൻട്രൽ ടെഗ്‌മെന്റൽ ഏരിയയുടെ (വിടിഎ) ന്യൂറോണൽ ഗുണങ്ങളും സിനാപ്റ്റിക് കണക്റ്റിവിറ്റിയും മൊറേൽസ് അന്വേഷിക്കുന്നു, ആസക്തിയുടെ മയക്കുമരുന്നുകളുടെ ന്യൂറോബയോളജിയുമായി ബന്ധപ്പെട്ട വിവരങ്ങളുടെ അടിസ്ഥാന സ്വഭാവങ്ങളുടെ പ്രോസസ്സിംഗിലും സംയോജനത്തിലും മറ്റ് മസ്തിഷ്ക ഘടനകളുമായുള്ള വിടിഎയുടെ ഇടപെടലിനെക്കുറിച്ച് നന്നായി മനസ്സിലാക്കാൻ. വിടിഎയിൽ ഗ്ലൂട്ടമാറ്റർജിക് ന്യൂറോണുകളും ഉണ്ടെന്ന് അവരുടെ ലബോറട്ടറി തെളിയിച്ചിട്ടുണ്ട്. വിടിഎ ഗ്ലൂട്ടാമാറ്റർജിക് ന്യൂറോണുകളുടെ ന്യൂറോണൽ കണക്റ്റിവിറ്റിയും മൃഗങ്ങളുടെ പെരുമാറ്റത്തിൽ അവയുടെ പങ്കാളിത്തവും മൊറേൽസ് പര്യവേക്ഷണം ചെയ്യുന്നു. അവരുടെ ലബോറട്ടറി വിടിഎയുടെ തലത്തിലുള്ള പ്രതിഫലവും സമ്മർദ്ദ സംവിധാനങ്ങളും തമ്മിലുള്ള സിനാപ്റ്റിക് കണക്റ്റിവിറ്റിയെ സൂചിപ്പിക്കുന്ന തെളിവുകൾ കണ്ടെത്തി.
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ
പ്രവീൺ തൊഗാഡിയ
വിശ്വ ഹിന്ദു പരിഷത്തിന്റെ ദേശീയ അധ്യക്ഷനാണ് പ്രവീൺ തൊഗാഡിയ (ജനനം 1956). പ്രകോപനപരമായ പ്രസംഗങ്ങളുടെ പേരിൽ അദ്ദേഹത്തിനെതിരെ നിരവധി കേസുകൾ നിലവിലുണ്ട്.
സ്വകാര്യ ജീവിതം
1956 ൽ ഗുജറാത്തിലെ അമ്രേലിയിൽ ഒരു കർഷക കുടുംബത്തിലായിരുന്നു ജനനം. വളരെ ചെറുപ്പത്തിൽ തന്നെ രാഷ്ട്രീയ സ്വയംസേവക സംഘത്തിന്റെ പ്രവർത്തകനായിരുന്നു. വൈദ്യശാസ്ത്രത്തിൽ ബിരുദവും സർജിക്കൽ ഓങ്കോളജിയിൽ ബിരുദാനന്തരബിരുദവും നേടിയ അദ്ദേഹം ഏതാണ്ട് പതിനാലുവർഷം ഡോക്ടർ ആയി സേവനമനുഷ്ടിച്ചിരുന്നു. അതിനു ശേഷം ജോലി ഒഴിവാക്കുകയും മുഴുവൻസമയ രാഷ്ട്രീയപ്രവർത്തനത്തിൽ ഇറങ്ങുകയും ചെയ്തു.
അവലംബം
വർഗ്ഗം:വിശ്വ ഹിന്ദു പരിഷദ് നേതാക്കൾ വർഗ്ഗം:ഹിന്ദുത്വം വർഗ്ഗം:2002-ലെ ഗുജറാത്ത് കലാപം
ബ്ലൂ-ആൻഡ്-യെല്ലോ മകവ്
ബ്ലൂ-ആൻഡ്-ഗോൾഡ് മകവ് എന്നുമറിയപ്പെടുന്ന ബ്ലൂ-ആൻഡ്-യെല്ലോ മകവ് (Ara ararauna) നീലയും മഞ്ഞയും നിറമുള്ള വലിയ തെക്കേ അമേരിക്കൻ തത്തയാണ്. മകവ് എന്നറിയപ്പെടുന്ന നിയോട്രോപ്പിക്കൽ തത്തകളുടെ വലിയ സംഘത്തിലെ അംഗമായ ഈ പക്ഷി തെക്കൻ അമേരിക്കയിലെ വനഭൂമിയിലും സാവന്നയിലും വസിക്കുന്ന അവയുടെ വിസ്മയിപ്പിക്കുന്ന നിറം, സംസാരിക്കാനുള്ള കഴിവ്, വിപണിയിലെ ലഭ്യത, മനുഷ്യനുമായി അടുത്ത ബന്ധം എന്നിവ കാരണം വളരെയധികം ജനപ്രിയമാണ്.
ടാക്സോണമി
ബ്ലൂ-ആൻഡ്-യെല്ലോ മകവ് (Ara ararauna, ലിന്നേയസ് 1758) അറ (Lacepede 1799) എന്ന ജനുസ്സിലെ അംഗമാണ്. മദ്ധ്യ-ദക്ഷിണ അമേരിക്കൻ മകവ്കളുടെ ആറ് ജനുസ്സുകളിൽ ഒന്ന് ആണിത്.
ബാഹ്യ ലിങ്കുകൾ
വർഗ്ഗം:കൊളംബിയയിലെ പക്ഷികൾ വർഗ്ഗം:സംസാരിക്കുന്ന പക്ഷികൾ വർഗ്ഗം:ബ്രസീലിലെ പക്ഷികൾ വർഗ്ഗം:അറ വർഗ്ഗം:മക്കൗ
ബാഹുബലി 2: ദ കൺക്ലൂഷൻ
ബാഹുബലി: ദ ബിഗിനിംഗ് എന്ന തെലുങ്ക് ചിത്രത്തിന്റെ രണ്ടാമത്തെയും അവസാനത്തെയും ഭാഗമാണ്  ബാഹുബലി: ദ കൺക്ലൂഷൻ. എസ്.എസ്. രാജമൗലി സംവിധാനം ചെയ്തിരിക്കുന്ന ഈ ചിത്രത്തിൽ പ്രഭാസ്, അനുഷ്ക ഷെട്ടി, റാണ ദഗ്ഗുബറ്റി, സത്യരാജ് എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. 4K ഹൈ ഡെഫെനിഷനിൽ റിലീസ് ചെയ്ത ആദ്യ ഇന്ത്യൻ ചിത്രമാണ് ബാഹുബലി:ദ കൺക്ലൂഷൻ. തെലുങ്ക്, തമിഴ്, മലയാളം, ഹിന്ദി എന്നീ ഭാഷകളിലായി 2017 ഏപ്രിൽ 28 ന് ബാഹുബലി: ദ കൺക്ലൂഷൻ പ്രദർശനത്തിനെത്തി. ബാഹുബലിയുടെ രണ്ടാം ഭാഗത്തിന് ലോകമെമ്പാടും മികച്ച പ്രതികരണമാണ് ലഭിച്ചത്. റിലീസ് ചെയ്ത് ഏഴ് ദിവസത്തിനുള്ളിൽ എക്കാലത്തെയും മികച്ച കളക്ഷൻ നേടിയ ഇന്ത്യൻ ചലച്ചിത്രം,ആയിരം കോടി ക്ലബ്ബിൽ പ്രഥമാംഗത്വം കരസ്ഥമാക്കിയ ചലച്ചിത്രം എന്നീ ബഹുമതികൾ ഈ ബാഹുബലി 2 സ്വന്തമാക്കി. 2017ലെ അറുപത്തഞ്ചാമത് ദേശീയ ചലച്ചിത്ര പുരസ്കാരദാനച്ചടങ്ങിൽ മികച്ച ജനപ്രിയ ചലച്ചിത്രത്തിനുള്ള ദേശീയ പുരസ്കാരം ഈ ചിത്രത്തിനു ലഭിച്ചു.
കഥാസാരം
കട്ടപ്പ (സത്യരാജ്) എങ്ങനെയാണ് അമരേന്ദ്ര ബാഹുബലി (പ്രഭാസ്) തന്നാൽ കൊല്ലപ്പെട്ടതെന്ന് വിവരിക്കുന്നു. കാലകേയന്മാരെ കീഴടക്കിയതിനുശേഷം, മഹിഷ്മതി  സാമ്രാജ്യത്തിലെ യുവരാജാവായി അമരേന്ദ്രബാഹുബലിയും സർവ്വസൈന്യാധിപനായി ഭല്ലാലദേവനും (റാണാ ദഗ്ഗുപതി) അവരോധിക്കപ്പെട്ടു.
കിരീടധാരണത്തിന് മുമ്പായി രാജമാതാ ശിവകാമി (രമ്യാ കൃഷ്ണൻ) യുവരാജാവ് അമരേന്ദ്രബാഹുബലിയ്ക്ക് ഒരു മണവാട്ടിയെ തിരയുവാനാരംഭിച്ചു. രാജ്യത്തിൻ്റെയും ജനങ്ങളുടെയും ഇപ്പോഴത്തെ അവസ്ഥ മനസ്സിലാക്കുന്നതിനായി രാജമാതാവ് അമരേന്ദ്രനെയും കട്ടപ്പയെയും രാജ്യം ചുറ്റി സഞ്ചരിച്ചു വരുന്നതിനായി നിയോഗിച്ചു. ദേശസഞ്ചാരത്തിനിടെ മഹിഷ്മതി രാജ്യത്തിനു വടക്ക് 7.5 യോജന അകലെയുള്ള കുന്ദളരാജവംശത്തിലെ രാജകുമാരിയും രാജാവിന്റെ സഹോദരപുത്രിയുമായ ദേവസേനയുമായി (അനുഷ്കാ ഷെട്ടി) അമരേന്ദ്രബാഹുബലി പ്രണയത്തിലാകുന്നു. ഇതിനിടെ ദേവസേനയുടെ ചിത്രം കാണാനിടവരുകയും അമരേന്ദ്രൻ അവളിൽ ആകൃഷ്ടനായെന്നുമുള്ള വിവരം ചാരന്മാർ വഴി മനസ്സിലാക്കി ഭല്ലാലദേവൻ, ദേവസേനയെ സ്വയം വിവാഹം കഴിക്കുവാനും ശിവകാമിയേയും അമരേന്ദ്രയേയും തമ്മിലകറ്റുവാനുമുള്ള ഗൂഢാലോചകളും പിതാവുമായി ചേർന്നു നടത്തുന്നു. അമരേന്ദ്രയും ദേവസേനയും തമ്മിൽ പ്രണയത്തിലാണെന്നുള്ള യാഥാർത്ഥ്യം മനസ്സിലാക്കാതെ ശിവകാമി, ദേവസേനയെ ഭല്ലാലദേവനു വിവാഹം കഴിച്ചുകൊടുക്കാമെന്നു പ്രതിജ്ഞചെയ്തു. തദ്ദനുസരണം ശിവകാമി രഹസ്യ സന്ദേശവാഹകർ വശം വിവാഹാലോചനയോടൊപ്പം അളവില്ലാത്ത ധനവും രാജകുമാരിക്കു സമ്മാനമായി കുന്ദളദേശത്തേക്കു കൊടുത്തുവിടുന്നു. എന്നാൽ മഹിഷ്മതി രാജ്യത്തിന് അപമാനകരമെന്നു തോന്നുന്ന പരുഷമായ ഒരു മറുപടിയാണ് രാജകുമാരി നൽകിയത്. കുപിതയും അപമാനിതയുമായ രാജമാതാവ്, ദേവസേനയെ ഒരു തടവുകാരിയായി മഹിഷ്മതിയിലേക്കു പിടിച്ചുകൊണ്ടുവരുവാൻ അമരേന്ദ്രന് ഒരു പ്രാവു വശം സന്ദേശം അയയ്ക്കുന്നു.
ഇതിനിടെ കുന്ദളദേശം, പിണ്ടാരികളെന്ന തീവെട്ടിക്കൊള്ളക്കാരുടെ ഒരു സൈന്യത്താൽ ആക്രമിക്കപ്പെടുന്നു. അമരേന്ദ്രൻ, ദേവസേനയുടെ അമ്മവഴിക്കുള്ള അമ്മാവനായ കുമാരവർമ്മയുടെയും (സുബ്ബരാജു) രാജകുമാരിയുടെയും സഹായത്തോടെ ഈ ആക്രമണത്തെ പരാജയപ്പെടുത്തുകയും കുന്ദളദേശത്തെ രക്ഷിക്കുകയും ചെയ്യുന്നു. അമരേന്ദ്രൻ, താൻ ആരാണെന്നും തനിക്കു രാജമാതാവിൽനിന്നു ലഭിച്ച സന്ദേശത്തെക്കുറിച്ചും കുന്ദളദേശത്തെ അറിയിക്കുന്നു. എന്നാൽ എന്തുതന്നെയായായാലും ദേവസേനയുടെ അഭിമാനം കാത്തുസൂക്ഷിക്കുമെന്നും രാജകുമാരി തന്റെ ഭാവിവധു ആയിരിക്കുമെന്നു അമരേന്ദ്രൻ പ്രതിജ്ഞ ചെയ്യുന്നു. തൻ്റെ ഭാവിവധുവുമായി അമരേന്ദ്രൻ മഹിഷ്മതി രാജ്യത്തേയ്ക്കു പ്രവേശിക്കുന്നു. മഹിഷ്മതിയിൽ പ്രവേശിച്ച് രാജമാതാവിനെ സന്ദർശിച്ചതോടെ തെറ്റിദ്ധാരണകൾ വെളിവാക്കപ്പെടുന്നു. ദേവസേനയെയോ രാജ്യത്തെയോ രണ്ടിലൊന്നുമാത്രം തെരഞ്ഞെടുക്കാമെന്ന് രാജമാതാവ് അന്തിമശാസനം നൽകുന്നു. ഇതനുസരിച്ച് സിംഹാസനം ത്യജിച്ച അമരേന്ദ്രൻ ദേവസേനയെ തെരഞ്ഞെടുക്കുന്നു. അങ്ങനെ പുതിയ യുവരാജാവായി രാജാമാതാവിന്റെ പുത്രൻ ഭല്ലാലദേവൻ അവരോധിതനാകുകയും സർവ്വസൈന്യാധിപനായി അമരേന്ദ്രൻ നിയോഗിക്കപ്പെടുകയും ചെയ്തു. കിരീടാധാരണവേളയിൽ മഹിഷ്മതി രാജ്യത്തെ ഭൂരിപക്ഷം ജനങ്ങളും, തങ്ങളുടെ രാജാവായുള്ള മുൻഗണന ഭല്ലാലദേവനു മുകളിൽ അമരേന്ദ്രനാണെന്നുള്ള മനഃസ്ഥിതി വെളിവാക്കുന്നു.
ഗർഭിണിയായ ദേവസേനയുടെ പരിപാലനത്തിനെന്ന വ്യാജ്യേന ഭല്ലാലദേവൻ അമരീന്ദ്രയെ സർവ്വ സൈന്യാധിപനെന്ന പദവിയിൽനിന്നു മുക്തനാക്കുന്നു. ദേവസേന ഉടനെ പ്രതികരിക്കുകയും ശിവകാമിയുടെ നിഷ്ക്രിയത്വവും രാജാവിൻ്റെ കുടിലമനഃസ്ഥിതിയും സദസ്സിനുമുന്നിൽ വെളിവാക്കുന്നു. അന്യോന്യമുള്ള മറ്റു സംഘട്ടനങ്ങളുടെയും ദേവസേനയെ കുറ്റവാളിയാക്കുവാനുമുള്ള കുടിലതന്ത്രങ്ങളുടെയും അനന്തര ഫലമായി ദേവസേനയും അമരേന്ദ്രയും കൊട്ടാരത്തിൽനിന്നു നിഷ്കാസിതരാക്കപ്പെടുന്നു. കുമാരീകുമാരന്മാർ നാട്ടിലെ സാധാരണജനങ്ങളോടൊപ്പം സന്തുഷ്ടരായി ജീവിക്കുന്നു. പൊതുജനങ്ങളുടെ മനസ്സിൽ ഇപ്പോഴും അമരീന്ദ്രയാണു രാജാവെന്നുള്ള വസ്തുത തിരിച്ചറിഞ്ഞ ഭല്ലാലദേവൻ, പിതാവായ ബിജ്ജാലദേവനു (നാസർ)മായി ഒത്തുചേർന്നു തന്ത്രങ്ങൾ മെനയുന്നു. തന്നെ അമരേന്ദ്ര കൊലപ്പെടുത്തുവാൻ ശ്രമിക്കുന്നു എന്ന വ്യാജവാർത്ത രാജമാതാവിനെ വിശ്വസിപ്പിക്കുന്നതിൽ ഭല്ലാലദേവൻ വിജയിക്കുന്നു. തന്റെ പുത്രന്റെ ജീവന് അമരേന്ദ്രൻ ഭീഷണിയാണെന്നുള്ള വ്യാജവാർത്ത വിശ്വാസത്തിലെടുത്ത രാജമാതാവ് രാജ്യത്തെ ആഭ്യന്തരയുദ്ധത്തിലേയ്ക്കും അതുവഴിയുണ്ടാകാവുന്ന അന്തഃച്ചിദ്രങ്ങളും ഒഴിവാക്കുന്നതിനുമായി, അമരീന്ദ്രയെ വധിക്കുവാൻ കട്ടപ്പയ്ക്കു നിർദ്ദേശം കൊടുക്കുന്നു. രാജമാതാവിന്റെ വാക്കുകൾ അക്ഷരംപ്രതി നടപ്പിലാക്കാനായി കട്ടപ്പ, താൻ അപകടത്തിൽപ്പെട്ടിരിക്കുന്നുവെന്ന വ്യാജേന അമരേന്ദ്രയെ നിർദ്ദേശിക്കപ്പെട്ട സ്ഥലത്ത് എത്തിക്കുകയും സംഘട്ടനത്തിനിടെ പിന്നിൽനിന്നു കുത്തി അമരേന്ദ്രയെ വധിക്കുകയും ചെയ്യുന്നു.
ഭല്ലാലദേവൻ താമസിയാതെ മഹേന്ദ്രബാഹുബലിയാൽ പരാജയപ്പെടുത്തപ്പെടുകയും, ദേവസേന തയ്യാറാക്കിയ ചിതയിൽ ജീവനോടെ എരിക്കപ്പെടുകയും ചെയ്തു. ഭല്ലാലദേവൻ്റെ ക്രൂരഭരണം അവസാനിപ്പിച്ച് ബാഹുബലി അവന്തികയോടൊപ്പം രാജ്യത്ത് സമാധാനവും ഐക്യവും പ്രഖ്യാപിച്ച് സുഖമായി വാഴുന്നു.
പുറത്തേക്കുള്ള കണ്ണികൾ
വർഗ്ഗം:തെലുഗു ചലച്ചിത്രങ്ങൾ വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മികച്ച ജനപ്രിയ ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
കാരാഴ്മ ദേവിക്ഷേതം
ആലപ്പുഴ ജില്ലയിൽ ചെന്നിത്തല-തൃപ്പെരുന്തുറ പഞ്ചായത്തിൽ മാവേലിക്കര-തിരുവല്ല പാതക്ക് കിഴക്കായി കാരാഴ്മ ദേവിക്ഷേത്രം സ്ഥിതിചെയ്യുന്നു. തിരുവിതാംകൂർ ദേവസ്വംബോർഡിന്റെ അധീനതയിലാണ് ഈ ക്ഷേത്രം.
ചിത്രശാല
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ
ക്രിസ് ഗാർഡ്നർ
അമേരിക്കൻ ഓഹരി നിക്ഷേപകനും ഓഹരി ദല്ലാളും ഗ്രന്ഥകാരനുമാണ് ക്രിസ്റ്റഫർ പോൾ ക്രിസ് ഗാർഡ്നെർ  (ജനനം: 1954 ഫെബ്രുവരി 9). വ്യവസായി, മോട്ടിവേഷൻ സ്പീക്കർ, എഴുത്തുകാരൻ, മനുഷ്യസ്നേഹി എന്നീ നിലകളിലും പ്രശസ്തനാണ്. 1980കളിൽ തന്റെ ചെറിയ മകനോടോന്നിച്ച് താമസിക്കാൻ വീടില്ലാതെ  അദ്ദേഹം അനുഭവിച്ച യാതനകൾ ദി പെർസ്യുട്ട് ഓഫ് ഹാപ്പിനസ് (The Pursuit of Happyness,  മെയ്‌ 2006 ) എന്ന ആത്മകഥയിൽ വിവരിച്ചിട്ടുണ്ട്. ഈ പുസ്തകം ഇതേ പേരിൽ തന്നെ ചലച്ചിത്രം ആയിട്ടുണ്ട്. അതിൽ ക്രിസ് ഗാർഡ്നെർ ആയി അമേരിക്കൻ നടൻ വിൽ സ്മിത്ത്  ആണ് അഭിനയിച്ചത്. ഒരു ചെറിയ രംഗത്തിൽ ക്രിസ് ഗാർഡ്നെറും ആ സിനിമയിൽ അഭിനയിച്ചിട്ടുണ്ട്.
അവലംബം
വർഗ്ഗം:അപൂർണ്ണ ജീവചരിത്രങ്ങൾ വർഗ്ഗം:1954-ൽ ജനിച്ചവർ
മേരി (ആന)
അമേരിക്കൻ ഐക്യനാടുകളിലെ സ്പാർക്സ് വേൾഡ് ഫേമസ് ഷോ സർക്കസിൽ ഉണ്ടായിരുന്ന ഒരു ഏഷ്യൻ ആന ആണ് മേരി (ഏകദേശം 1894–1916 സെപ്റ്റംബർ 13). കൊലയാളി മേരി എന്നും അറിയപ്പെട്ടു. ടെന്നസിയിലെ കിങ്സ്‌പോർട്ട് പട്ടണത്തിലെ സർക്കസവതരണത്തിനിടയിൽ ഒരു പാപ്പാനെ കൊലപ്പെടുത്തിയതിനെ തുടർന്ന് ആൾക്കൂട്ടത്തിന്റെ ആഹ്വാനത്തിന് വഴങ്ങി സർക്കസ് കമ്പനി മേരിയെ തൂക്കിലേറ്റി വധിക്കുകയുണ്ടായി.
പാപ്പാന്റെ മരണം
റെഡ് എൽഡ്രിഡ്ജ് എന്ന ഒരു ഭവനരഹിതൻ, 1916 സെപ്റ്റംബർ 11-ന് സ്പാർക്സ് വേൾഡ് ഫേമസ് ഷോസ് സർക്കസിൽ ആനകളുടെ സഹായ പരിശീലകനായി ചേർന്നു. ടെന്നസിയിലെ സള്ളിവാൻ കൗണ്ടിയിൽ പ്രദർശനം നടന്നുകൊണ്ടിരിക്കെ മേരി ഇയാളെ കൊല്ലുകയുണ്ടായി. യാതൊരു യോഗ്യതയുമില്ലായിരുന്നുവെങ്കിലും റെഡ് എൽഡ്രിഡ്ജായിരുന്നു, മേരിയുടെ മുകളിലേറി, ആനകളുടെ കവാത്ത് നടത്തിയത്. ആനകളിലെ താരമായിരുന്ന മേരിയായിരുന്നു മുന്നിൽ നടന്നത്.
റെഡിന്റെ മരണത്തെക്കുറിച്ച് നിരവധി പക്ഷഭേദങ്ങളുണ്ട്. ദൃക്സാക്ഷി എന്നവകാശപ്പെട്ട ഡബ്ല്യു.എച്ച്. കോൾമാൻ എന്നൊരാളുടെ വിവരണമനുസരിച്ച്, ഒരു തണ്ണിമത്തന്റെ ശകലം എടുക്കാൻ ശ്രമിച്ചതിന് റെഡ് കുന്തമുപയോഗിച്ച് മേരിയെ ചെവിക്ക് പുറകിൽ കുത്തുകയുണ്ടായി. രോഷാകുലയായ മേരി എൽഡ്രിഡ്ജിനെ തുമ്പിക്കൈകൊണ്ട് പുറത്തുനിന്നെടുത്ത് വെള്ളം വെച്ചിരുന്ന ഒരു സ്റ്റാൻഡിലേക്ക് എറിഞ്ഞ ശേഷം തലയിൽ കാലമർത്തി ഞെരിക്കുകയാണുണ്ടായത്.
അക്കാലത്തെ ഒരു പത്രമായ ജോൺസൺ സിറ്റി സ്റ്റാഫ് പറയുന്നത് "മേരി എൽഡ്രിഡ്ജിനെ തുമ്പിക്കൈക്ക് തട്ടിയിട്ട ശേഷം എടുത്ത് മൂന്ന് മീറ്ററോളം ഉയർത്തി നിലത്തടിക്കുകയുണ്ടായി, എന്നിട്ട് കൊമ്പുകൾ കുത്തിയിറക്കിയശേഷം എൽഡ്രിഡ്ജിന്റെ മൃതശരീരം ആൾക്കൂട്ടത്തിനിടയിലേക്ക് തൊഴിച്ച് അകറ്റി" എന്നാണ്.
പിന്നീടുണ്ടായ കാര്യങ്ങൾ
പിന്നീടുണ്ടായ കാര്യങ്ങൾ അതിശയോക്തി കലർത്തിയ പത്രവൃത്താന്തങ്ങൾ കൊണ്ടും നാടോടിസാഹിത്യം കൊണ്ടും അത്ര വ്യക്തമല്ല. മിക്ക കഥകളും സൂചിപ്പിക്കുന്നത് എൽഡ്രിഡ്ജിനെ വധിച്ചതോടെ മേരി ശാന്തയായെന്നും കാഴ്ചക്കാരെ ആക്രമിക്കാൻ ശ്രമിച്ചില്ലെന്നുമാണ്. എന്നാൽ സർക്കസ് കാണാൻ വന്നവർ ഉടൻ തന്നെ "ആനയെ കൊല്ല്, അതിനെ കൊല്ലാം" എന്ന് ആക്രോശിച്ച് തുടങ്ങി. മിനിറ്റുകൾക്കുള്ളിൽ പ്രാദേശിക കൊല്ലപ്പണിക്കാരനായിരുന്ന ഹെഞ്ച് കോക്സ് തോക്കെടുത്ത് മേരിയെ അഞ്ച് വെടി വെച്ചെങ്കിലും ഫലമുണ്ടായില്ല. അപ്പോൾ തന്നെ അടുത്തുള്ള പലപട്ടണങ്ങളും മേരിയുണ്ടെങ്കിൽ സർക്കസ് തങ്ങളുടെ സ്ഥലത്ത് അനുവദിക്കില്ലെന്ന് പ്രഖ്യാപിക്കുകയുണ്ടായി.
തൂക്കിലേറ്റൽ
സർക്കസ് ഉടമയായ ചാർലി സ്പാർക്സ്, അപകടകാരിയായ പ്രശ്നത്തെ എളുപ്പത്തിൽ പരിഹരിക്കാനായി മുറിവേറ്റ ആനയെ പൊതുജനസമക്ഷം വധിക്കാമെന്ന് വൈമനസ്യത്തോടെ തീരുമാനിച്ചു. അടുത്ത ദിവസം മേരിയെ തീവണ്ടി ഉപയോഗിച്ച് ടെന്നസിയിലെ യൂനികോയ് കൗണ്ടിയിലേക്ക് മാറ്റി. അവിടുത്തെ ക്ലിഞ്ച്‌ഫീൽഡ് റെയിൽറോഡ് യാർഡിൽ 2500-ൽ അധികം ആൾക്കാർ (കുട്ടികളടക്കം) കാത്തുനിൽപ്പുണ്ടായിരുന്നു.
കിരൺ റിജജു
ഭാരതീയ ജനതാ പാർട്ടി നേതാവും പതിനാറാം ലോക്സഭയിലെ ആഭ്യന്തര വകുപ്പ് സഹമന്ത്രിയുമാണ് കിരൺ റിജജു.
മേരി (ആന)
തൂക്കിലേറ്റൽ
അന്ന് വൈകുന്നേരം നാലുമണിക്കും അഞ്ചുമണിക്കും ഇടയിൽ, ഒരു റെയിൽകാറിൽ സ്ഥാപിച്ച വ്യാവസായിക ഡെറിക് ക്രെയിൻ ഉപയോഗിച്ച് ആനയെ തൂക്കിലേറ്റി. ആദ്യത്തെ ശ്രമം ചങ്ങല പൊട്ടിയതിനാൽ പരാജയപ്പെട്ടു. മേരി താഴെ വീഴുകയും ഇടുപ്പെല്ല് പൊട്ടുകയും ചെയ്തു. പരുക്കേറ്റ് അവശനിലയിലായ മേരി രണ്ടാമത്തെ തൂക്കിലേറ്റലിൽ ചെരിഞ്ഞു. റെയിൽ പാളത്തിനു സമീപം തന്നെ മേരിയെ കുഴിച്ചിട്ടു. തൂക്കിലേറ്റിയ ശേഷം മേരിയുടെ മൃതദേഹപരിശോധന നടത്തിയ മൃഗഡോക്ടർ, റെഡ് എൽഡ്രിഡ്ജ് കുത്തിയ അതേ സ്ഥലത്ത് തന്നെ കേടായ പല്ല് ഉണ്ടായിരുന്നതായി കണ്ടെത്തിയിരുന്നു. പരക്കെ പ്രചാരത്തിലുള്ള മേരിയെ തൂക്കിക്കൊല്ലുന്ന ചിത്രത്തിന്റെ ആധികാരികതയെ ആർഗോസി മാഗസിൻ സംശയിച്ചിട്ടുണ്ട്.
കിരൺ റിജജു
ജീവിതരേഖ
1971 നവംബർ 19ന് അരുണാചൽ പ്രദേശിൽ ജനിച്ചു. സ്ക്കൂൾ കാലത്തു തന്നെ സാമൂഹ്യ പ്രവർത്തകനായിരുന്നു. ഹൻസരാജ് കോളേജിൽ പഠിച്ചിട്ടുണ്ട്.
രാഷ്ട്രീയ ജീവിതം
2000 നുതൽ 2005 വരെ ഖാദി ആന്റ് വില്ലേജ് ഇന്റസ്ട്രീസ് കമ്മീഷനിലെ അംഗമായിരുന്നു.
14-ആം ലോക്സഭ
ഇന്ത്യയിലെ നാലാമത്തെ വലിയ ലോക്സഭാമണ്ഡലമായ അരുണാചൽ പ്രദേശ് വെസ്റ്റ് ലോക്സഭാ മണ്ഡലത്തിൽ നിന്നും വിജയിച്ചു.
15-ആം ലോക്സഭ
2009ൽ നടന്ന തെരഞ്ഞെടുപ്പിൽ 1314 വോട്ടുകൾക്ക് പരാജയപ്പെട്ടു.
16-ആം ലോക്സഭ
2014ൽ നടന്ന തെരഞ്ഞെടുപ്പിൽ 2ആം തവണ അതേ മണ്ഡലത്തിൽ നിന്ന് തെരഞ്ഞെടുക്കപ്പെട്ടു. 41,738 വോട്ടുകൾക്കാണ് അന്ന് വിജയിച്ചത്.
മോദി മന്ത്രിസഭ
2014ലെ മോദി മന്ത്രിസഭയിലെ ആഭ്യന്തര വകുപ്പ് സഹമന്ത്രിയാണ്.
കുടുംബം
2004ൽ ജോറം റിന റിജജുവിനെ വിവാഹം ചെയ്തു.
പുറം കണ്ണികൾ
വർഗ്ഗം:1971-ൽ ജനിച്ചവർ വർഗ്ഗം:നവംബർ 19-ന് ജനിച്ചവർ വർഗ്ഗം:ഭാരതീയ ജനതാ പാർട്ടി നേതാക്കൾ വർഗ്ഗം:കേന്ദ്രസഹമന്ത്രിമാർ വർഗ്ഗം:പതിനാലാം ലോക്‌സഭയിലെ അംഗങ്ങൾ വർഗ്ഗം:പതിനാറാം ലോക്‌സഭയിലെ അംഗങ്ങൾ വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:നരേന്ദ്ര മോദി മന്ത്രിസഭ വർഗ്ഗം:പതിനേഴാം ലോകസഭയിൽ അരുണാചൽ പ്രദേശിൽ നിന്നുള്ള അംഗങ്ങൾ വർഗ്ഗം:പതിനേഴാം ലോകസഭയിലെ ബിജെപി അംഗങ്ങൾ
മോഴികുന്നത്ത് ബ്രഹ്മദത്തൻ നമ്പൂതിരിപ്പാട്
വള്ളുവനാട്ടിലെ പ്രസിദ്ധനായ ഒരു സ്വാതന്ത്ര്യസമര സേനാനി. ഖിലാഫത്ത്, മാപ്പിള വിപ്ലവം എന്നൊക്കെ പേരുകളിൽ അറിയപ്പെടുന്ന 1921ലെ മലബാർ കലാപത്തിൽ‍‍ പങ്കെടുത്ത് അതിന്റെ അനുഭവങ്ങൾ ഖിലാഫത്ത് സ്മരണകൾ എന്നപേരിൽ ജൂലൈ 1965ൽ പ്രസിദ്ധീകരിച്ചു. കേരളസാഹിത്യ അക്കാദമി 1993ൽ പ്രസ്തുത പുസ്തകം പുനപ്രസിദ്ധീകരിച്ചു. ഖിലാഫത്തിനെകുറിച്ചുള്ള ഒരു അനുഭവസ്ഥന്റെ വിലപ്പെട്ട രേഖകൾ എന്ന നിലക്ക് പ്രസിദ്ധമാണ് പ്രസ്തുത ഗ്രന്ഥം. അതിനാൽ തന്നെ എഴുതപ്പെട്ട രേഖകളിൽ പ്രധാനവും.
ജീവചരിത്രം
1897ൽ പാലക്കാട് ജില്ലയിലെ ചെർപ്പുളശ്ശേരിയിലെ മോഴികുന്നത്ത് മനയിൽ ജനിച്ചു. പിതാവ് നാരായണൻ സോമയാജിപ്പാടും മാതാവ് സാവിത്രി അടിതിരിപ്പാടുമായിരുന്നു. 1932ൽ വള്ളിക്കുന്നിലുള്ള ഇടശ്ശേരി മനയിലെ സാവിത്രി അന്തർജ്ജനത്തെ വിവാഹം ചെയ്തു. അഞ്ച് ആൺകുട്ടികളും രണ്ട്‌ പെൺകുട്ടികളും ഉണ്ട്. 1964 ജൂലായ് 26ന് അദ്ദേഹം അന്തരിച്ചു.
വിദ്യഭ്യാസം
ചെറുപ്രായത്തിൽ തന്നെ ബ്രഹ്മദത്തൻ നമ്പൂതിരിപ്പാട് അന്നത്തെ സാമൂഹികസ്ഥിതി വെച്ച് വേദോപനിഷത്തുകൾ, സംസ്കൃതം എന്നിവ പഠിച്ചു. ഋഗ്വേദം മനഃപ്പാഠമായിരുന്നു. സംസ്കൃത കാവ്യനാടകാദികളിലും വ്യുൽ‌പ്പത്തി നേടി.
രാഷ്ട്രീയപ്രവർത്തനങ്ങൾ
ഇന്ത്യൻ സ്വാതന്ത്ര്യസമരത്തിൽ ഗാന്ധിജി വന്നത് മറ്റനേകം ആളുകളെ എന്നപോലെ ബ്രഹ്മദത്തൻ നമ്പൂതിരിപ്പാടിനേയും ഉത്സാഹിയാക്കുകയും ഒരു ഗാന്ധിയൻ ആയി മാറുകയും ചെയ്തു. 1918ൽ അദ്ദേഹം സജീവരാഷ്ട്രീയപ്രവർത്തനം ആരംഭിച്ചു. തുടർന്ന് ചെർപ്പുളശ്ശേരി മണ്ഡലം കോൺഗ്രസ്സ് പ്രസിഡന്റുമായി തെരഞ്ഞെടുക്കപ്പെട്ടു. 1920 കാലത്ത് ഇന്ത്യൻ നാഷണൽ കോൺഗ്രസ്സും ഖിലാഫത്ത് പ്രസ്ഥാനവും സഹകരിച്ചു പ്രവർത്തിച്ചിരുന്നു. 1921ൽ ലഹള പൊട്ടിപ്പുറപ്പെട്ടപ്പോൾ അത് വള്ളുവനാട്ടിലേക്ക് പടരാതിരിക്കാനായി അദ്ദേഹം പ്രവർത്തിച്ചു. 1921ൽ തന്നെ അദ്ദേഹം അറസ്റ്റ് ചെയ്യപ്പെട്ടതിനെ തുടർന്ന് അദ്ദേഹത്തെ ബ്രാഹ്മണസമുദായത്തിൽ നിന്നും പുറത്താക്കി. എങ്കിലും തുടർന്നും അദ്ദേഹം ബ്രിട്ടീഷുകാർക്കെതിരായി പ്രവർത്തിച്ചു. പട്ടാമ്പി പഞ്ചായത്ത് പ്രസിഡന്റായിട്ടുണ്ട്. ഇന്ത്യൻ നാഷണൽ കോൺഗ്രസ്സ്, യോഗക്ഷേമ സഭ തുടങ്ങി പല സംഘടനകളുടേയും ഉന്നതസ്ഥനങ്ങൾ അദ്ദേഹം അലങ്കരിച്ചിട്ടുണ്ട്. രാഷ്ട്രീയം കൂടാതെ അദ്ദേഹത്തിന് കാവ്യാസ്വാദനം, നിരൂപണം എന്നീ മേഖലകളിലും താൽ‌പ്പര്യമുണ്ടായിരുന്നു. മലബാർ ലഹളയോ മാപ്പിള ലഹളയോ അല്ല ഖിലാഫത്ത്, ബ്രിട്ടീഷുകാർക്കെതിരായുള്ള ഒരു വിപ്ലവം ആയിരുന്നുവെന്ന് അദ്ദേഹം തന്റെ “ഖിലാഫത്ത് സ്മരണകൾ” എന്ന പുസ്തകത്തിൽ തറപ്പിച്ച് പറയുന്നു. ഖിലാഫത്ത് ലഹള ആദ്യമായി ഏറനാട്ടിലാണ് പൊട്ടിപുറപ്പെട്ടത്.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:പാലക്കാട് ജില്ലയിൽ ജനിച്ചവർ
ഫോർഡ് മോട്ടോർ കമ്പനി
ഒരു അമേരിക്കൻ മൾട്ടിനാഷണൽ വാഹന നിർമാതാക്കളാണ് ഫോർഡ് മോട്ടോർ കമ്പനി. ഇതിന്റെ പ്രധാന ആസ്ഥാനം ഡെട്രോയിറ്റിന്റെ പ്രാന്തപ്രദേശമായ മിഷിഗണിലെ ഡിയർ‌ബോൺ ആണ്. ഹെൻ‌റി ഫോർഡ് സ്ഥാപിച്ച ഇത് 1903 ജൂൺ 16 ന് ഫോർഡ് മോട്ടോർ കമ്പനി ആരംഭിച്ചത്. ഫോർഡ് ബ്രാൻഡിന് കീഴിൽ വാണിജ്യ വാഹനങ്ങളും ലിങ്കൺ ബ്രാൻഡിന് കീഴിൽ മിക്ക ആഡംബര കാറുകളും കമ്പനി വിൽക്കുന്നു. യു.കെയിലെ ആസ്റ്റൺ മാർട്ടിന്റെ 8% ഓഹരിയും ജിയാങ്‌ലിംഗ് മോട്ടോഴ്‌സിന്റെ 32% ഓഹരിയും ബ്രസീലിയൻ എസ്‌യുവി നിർമാതാക്കളായ ട്രോളറിനെയും ഫോർഡ് സ്വന്തമാക്കിയിട്ടുണ്ട്. ചൈന (ചങ്കൻ ഫോർഡ്), തായ്‌വാൻ (ഫോർഡ് ലിയോ ഹോ), തായ്ലൻഡ് (ഓട്ടോഅലിയൻസ് തായ്ലൻഡ്), തുർക്കി (ഫോർഡ് ഒട്ടോസാൻ), റഷ്യ (ഫോർഡ് സോളേഴ്‌സ്) എന്നിവിടങ്ങളിലും ഫോർഡിന് സംയുക്ത സംരംഭങ്ങളുണ്ട്.
സ്വന്തമായി വികസിപ്പിച്ചെടുത്ത എഞ്ചിനീയറിംഗ് നിർമ്മാണ രീതികൾ ഉപയോഗിച്ച് വലിയ തോതിലുള്ള കാറുകളുടെ നിർമ്മാണത്തിന് ഫോർഡിന് കഴിഞ്ഞു. 1914 ആയപ്പോഴേക്കും ഈ രീതികൾ ലോകമെമ്പാടും ഫോർഡിസം എന്നറിയപ്പെട്ടു. ഫോർഡിന്റെ മുൻ യുകെ അനുബന്ധ സ്ഥാപനങ്ങളായ ജാഗ്വാർ, ലാൻഡ് റോവർ ടാറ്റ മോട്ടോഴ്‌സിന് വിറ്റു. 1999 മുതൽ 2010 വരെയുള്ള കാലത്ത് സ്വീഡിഷ് വാഹന നിർമാതാക്കളായ വോൾവോയുടെ ഉടമസ്ഥത ഫോർഡ് സ്വന്തമാക്കി. യുഎസ് ആസ്ഥാനമായുള്ള രണ്ടാമത്തെ വലിയ വാഹന നിർമാതാക്കളാണ് ഫോർഡ് (ജനറൽ മോട്ടോഴ്‌സിന് പിന്നിൽ), ലോകത്തിലെ അഞ്ചാമത്തെ വലിയ വാഹനനിർമ്മാണ കമ്പനിയാണ് (ടൊയോട്ട, ഫോക്സ്-വാഗൺ, ഹ്യുണ്ടായ്-കിയ, ജനറൽ മോട്ടോഴ്‌സ് എന്നിവയ്ക്ക് പിന്നിൽ).
ചരിത്രം
1908 ഒക്ടോബർ ഒന്നിന് ആദ്യ മോഡൽ ടി കാറുകൾ വിപണിയിലെത്തിച്ചതൊടെ ഫോർഡ് ജനങ്ങൾക്കിടയിൽ ശ്രദ്ധിക്കപ്പെട്ടു. അത്രനാൾ ജനങ്ങൾ കണ്ട വാഹനങ്ങളിൽ നിന്ന് തുകച്ചും വ്യത്യസ്ത രൂപവും യാത്രാ സുഖവും മറ്റും അവരെ ഫോർഡിനോട് അടുപ്പിച്ചു. അത്രനാളത്തെ കാറുകളിൽ നിന്ന് വ്യത്യസ്തമായി ഇടത് വശത്ത് ഘടിപ്പിച്ച സ്റ്റിയറിംഗുമായാണ് മോഡൽ ടി കാറുകൾ വിപണിയിലെത്തിച്ചത്. ലോകചരിത്രത്തിൽ ഇടത് വശത്ത് സ്റ്റിയറിംഗ് ഘടിപ്പിച്ച ആദ്യവാഹനവും ഇത് തന്നെ.
അവലംബം
വർഗ്ഗം:വാഹന നിർമ്മാണ കമ്പനികൾ വർഗ്ഗം:കാർ നിർമ്മാണ കമ്പനികൾ വർഗ്ഗം:ഇന്ത്യയിലെ വാഹന നിർമ്മാണ കമ്പനികൾ
ലെഡ് കാർബണേറ്റ്
PbCO3 എന്ന രാസസംയുക്തമാണ് ലെഡ് (II) കാർബണേറ്റ്. വിഷാംശം ഉണ്ടെങ്കിലും നിരവധി പ്രായോഗിക ഉപയോഗങ്ങളുള്ള ഒരു വെളുത്ത ഖരമാണിത്. സെറുസൈറ്റ് എന്ന ധാതുരൂപത്തിലാണ് ഇത് പ്രകൃതിയിൽ കാണപ്പെടുന്നത്.
ഘടന
എല്ലാ മെറ്റൽ കാർബണേറ്റുകളിലെന്ന പോലെ, ലെഡ് (II) കാർബണേറ്റിലും നെഗറ്റീവ് ചാർജു വഹിക്കുന്ന CO32-  അയോണുകളും പോസിറ്റീവ് ചാർജു വഹിക്കുന്ന Pb2+  അയോണുകളും  ഇടതൂർന്ന വലയിലെന്നപോലെ (dense crosslinked network)  പരസ്പരം ബന്ധിക്കപ്പെട്ടു കിടക്കുന്നു. എക്സ്-റേ ക്രിസ്റ്റലോഗ്രാഫി സ്ഥിരീകരിക്കുന്നത്, Pb(II) -ന്   ഏഴ്    കാർബണേറ്റ് അയണുകളുമായി  ബന്ധം സ്ഥാപിക്കാനാകുമെന്നാണ്. ഇടത്ത്‌|ലഘുചിത്രം| Pb site in PbCO3, highlighting seven-coordination and the presence of one [[:en:Bidentate_ligand|bidentate carbonate ligand for each Pb center.]]
ഉൽപാദനവും ഉപയോഗവും
ലെഡ് (II) അസറ്റേറ്റിന്റെ തണുത്ത ലായനിയിലേക്ക് കാർബൺ ഡൈ ഓക്സൈഡ് കടത്തിവിടുന്നതിലൂടെ ലെഡ് കാർബണേറ്റ് നിർമ്മിക്കുന്നു
ഫോർമാൽഡിഹൈഡ് മുതൽ പോളി (ഓക്സിമെത്തിലീൻ) വരെ പോളിമറൈസ് ചെയ്യുന്നതിന് ഒരു ഉത്തേജകമായി ലെഡ് കാർബണേറ്റ് ഉപയോഗിക്കുന്നു.
മറ്റ് ലെഡ് കാർബണേറ്റുകൾ
നിരവധി ലെഡ് കാർബണേറ്റുകൾ അറിയപ്പെടുന്നു:
അവലംബം
വർഗ്ഗം:കാർബണേറ്റുകൾ
സുലവേസി
മുൻപ് സെലെബസ് എന്ന് അറിയപെട്ടിരുന്ന ഇന്തോനേഷ്യയിലെ ഒരു ദ്വീപ്‌ ആണ് സുലവേസി. വലിയ സുന്ദ ദ്വീപുകളിൽ ഒന്നായ സുലവേസിക്ക് ലോകത്തിലെ ഏറ്റവും വലിയ ദ്വീപുകളിൽ പതിനൊന്നാം സ്ഥാനമുണ്ട്. സുലവേസി ബോർണിയോയ്ക്കും മലുകു ദ്വീപുകൾക്കും ഇടയിലാണ്. ഇന്തോനേഷ്യയിൽ സുമാത്രയ്ക്കും ബോർണിയോയ്ക്കും പാപുവയ്ക്കും മാത്രമേ വലിയ അതിർത്തിയുള്ളു. സുലവേസി നാല് ഉപദ്വീപുകൾ ഉൾപ്പെട്ടതാണ്. മൂന്ന് ഉൾക്കടലുകൾ ഇവയെ വേർതിരിക്കുന്നു.
പേരിന്റെ അർഥം
"സുലവേസി" എന്ന നാമം ദ്വീപ്‌ എന്നർത്ഥമുള്ള "സുല" എന്ന വാക്കും ഇരുമ്പ് എന്നർത്ഥമുള്ള "ബേസി" എന്ന വാക്കും ചേർന്ന് ഉണ്ടായതവാൻ സാധ്യതയുണ്ട്.ചരിത്രകാലത്ത് മൻതാനോ തടാക ഇരുമ്പ് ഖനിയിൽ നിന്നുണ്ടായിരുന്ന ഇരുമ്പ് കയറ്റുമതിയും ഇതിനെ സാധൂകരിക്കുന്നു .ഇന്തോനേഷ്യ സ്വാതന്ത്രം പ്രാപിച്ചതിനു ശേഷമാണു "സുലവേസി" എന്ന പേര് ഇംഗ്ലീഷിൽ വ്യാപകമായി ഉപയോഗിച്ചു തുടങ്ങിയത്.
ചരിത്രം
ആദ്യമായി സുലവേസിയിൽ എത്തിച്ചേർന്ന യൂറോപിയൻമാർ പോർച്ചുഗീസ്കാരായ നാവികരായിരുന്നു.സുലാവെസി അന്ന് ഉത്‌പാദനത്തിൽ മുൻപിലായിരുന്ന സ്വർണം തിരഞ്ഞായിരുന്നു ഇവർ വന്നത്. പതിനാറാം ശതകത്തിന്റെ ആദ്യകാലത്ത് മകസാറിൽ ഒരു പോർച്ചുഗീസ് ക്യാമ്പ്‌ നിർമ്മിക്കപ്പെട്ടു.എങ്കിലും 1605ൽ സുലവേസിയിൽ എത്തിയ ഡച്ച്കാർ ഈ ക്യാമ്പ്‌ 1665ൽ പിടിച്ചെടുത്തു.പിന്നീടെത്തിയ ഇംഗ്ലീഷ്കാർ മകസാറിൽ ഒരു ഫാക്ടറി പണിതു. 1905ൽ സുലാവേസി മുഴുവനായും ഡച്ച് കോളനിയായി.1949 ഡിസംബറിൽ സുലാവേസി ഫെഡറൽ ഇന്തോനേഷ്യൻ ഐഖ്യ നാടുകളുടെ ഭാഗമായി.1950ൽ യുണിറ്ററി റിപ്പബ്ലിക്ക് ഓഫ് ഇന്തോനേഷ്യയിൽ ലയിച്ചു.
ഭൂമിശാസ്ത്രം
174,600 ചതുരശ്ര കിലോമീറ്റർ ഉൾകൊള്ളുന്ന സുലാവേസി ലോകത്തിലെ ഏറ്റവും വലിയ പതിനൊന്നാമത് ദ്വീപാണ്.ഇവയുടെ മധ്യത്തിൽ കുന്നുകൾ ആയതിനാൽ ഉപദ്വീപുകൾ തമ്മിൽ കരമാർഗ്ഗത്തെക്കൾ സമുദ്രമാർഗങ്ങളാണ്.ടോമിനി,ടോലോ,ബോണി എന്നീ ഉൾക്കടലുകൾ(വടക്ക് നിന്ന് കിഴക്കോട്ട്) (ഇന്റർനാഷണൽ ഹൈഡ്രോഗ്രാഫിക് ഓർഗനൈസേഷൻ ടോലോയെ കടൽത്തുറ ആയാണ് പരിഗണിക്കുന്നത്.) വടക്കൻ ഉപദ്വീപ്,കിഴക്കൻ ഉപദ്വീപ്,തെക്ക് കിഴക്കൻ ഉപദ്വീപ്,തെക്കൻ ഉപദ്വീപ് എന്നിവയെ വേർതിരിക്കുന്നു
അവലംബം
വർഗ്ഗം:ഇന്തോനേഷ്യയിലെ ദ്വീപുകൾ വർഗ്ഗം:ശാന്തസമുദ്രത്തിലെ ദ്വീപുകൾ വർഗ്ഗം:സുലവേസി
ഹംല ജില്ല
നേപ്പാളിലെ കർണലി പ്രവിശ്യയുടെ ഒരു ഭാഗമായ ഹംല ജില്ല (हुम्ला जिल्ला എഴുപത്തേഴ് ജില്ലകളിലൊന്നാണ്. ജില്ലാ ആസ്ഥാനമായ സിമിക്കോട്ട് 5,655 ചതുരശ്ര കി.മീ. വിസ്തീർണ്ണവും 2011-ലെ സെൻസസ് പ്രകാരം 50,858 ജനസംഖ്യയും ഇവിടെയുണ്ട്. ഹം‌ല ജില്ലയുടെ വടക്കൻ ഭാഗത്ത് ബുദ്ധമതക്കാർ വസിക്കുന്നു. ടിബറ്റിൽ നിന്നാണ് ഇവരുടെ ഉത്ഭവം. തെക്ക് ഭൂരിഭാഗവും ഹിന്ദുക്കളാണ്.
ജനസംഖ്യ
2011 ലെ നേപ്പാൾ സെൻസസ് സമയത്ത് ഹംല ജില്ലയിൽ 50,858 ജനസംഖ്യ ഉണ്ടായിരുന്നു. ഇതിൽ 86.8% പേർ നേപ്പാളിയും 12.5% തമാങും അവരുടെ ആദ്യത്തെ ഭാഷയായി സംസാരിക്കുന്നവരാണ്.
പുറത്തേക്കുള്ള കണ്ണികൾ
വർഗ്ഗം:നേപ്പാളിലെ ജില്ലകൾ
മുൻഷി വേണു
മുൻഷി എന്ന ടെലിവിഷൻ പരിപാടിയിലൂടെ ശ്രദ്ധേയനാകുകയും പിന്നീട് സിനിമാ താരമായി മാറുകയും ചെയ്ത മലയാളിയാണ് മുൻഷി വേണു. യഥാർത്ഥനാമം:വേണു നാരായണൻ ഇംഗ്ലീഷ്:  Munshi Venu).  തിളക്കം, പച്ചക്കുതിര, ഛോട്ടാ മുംബൈ, ആത്മകഥ, കഥ പറയുമ്പോൾ, ഉട്ടോപ്പിയയിലെ രാജാവ് എന്നീ ചിത്രങ്ങളിൽ ശ്രദ്ധേയമായ വേഷങ്ങൾ ചെയ്തു.മുൻഷി എന്ന പ്രസിദ്ധമായ ടെലിവിഷൻ പരമ്പരയിലൂടെയാണ് ജനശ്രദ്ധ ലഭിച്ചത്.  കമൽ സംവിധാനം ചെയ്ത പച്ചക്കുതിര എന്ന സിനിമയിലാണ് ആദ്യമായി അഭിനയിച്ചത്. 2017 ഏപ്രിൽ 13 നു ചാലക്കുടിയിൽ വച്ച് വൃക്കരോഗത്തെ തുടർന്ന് അന്തരിച്ചു.  ഹണീ ബി 2 ആണ് അവസാനമായി അഭിനയിച്ച ചിത്രം.
ജീവിതരേഖ
തിരുവനന്തപുരത്തെ വഴുതക്കാട് ജനനം.
അഭിനയജീവിതം
വലുതും ചെറുതുമായി 75 ഓളം ചിത്രങ്ങളിൽ വേഷമിട്ടിട്ടുണ്ട്. മുൻഷി എന്ന സമൂഹിക-രാഷ്ട്രീയ ആക്ഷേപഹാസ്യ പരമ്പരയിൽ പല്ലില്ലാത്ത പഞ്ചായത്ത് മെമ്പറായി അഭിനയിച്ചതാണ് ജീവിതത്തിലെ വഴിത്തിരിവായത്. 2000 സെപ്റ്റംബർ 11നു തുടങ്ങിയ ഈ പരിപാടി രണ്ടായിരത്തിലേറെ എപ്പിസോഡുകൾ പൂർത്തിയാക്കിയിട്ടുണ്ട്. തുടർച്ചയായി ഏറ്റവുമധികം എപ്പിസോഡുകൾ പ്രക്ഷേപണം ചെയ്യപ്പെട്ട ടെലിവിഷൻ പരിപാടി എന്ന നിലയിൽ ലിംക ബുക്സ് ഓഫ് വേൾഡ് റെക്കോർഡ്സിൽ ഇടം നേടി. ഈ പരമ്പര ശ്രദ്ധേയമായതോടെ വേണുവും പ്രശസ്തനായി. തുടർന്ന് നിർവധി സിനിമകളിൽ ചെറുതും വലുതുമായ വേഷങ്ങളിൽ അഭിനയിച്ചു.
അവസനകാലം
ദാരിദ്രത്തിന്റെ പിടിയിലായിരുന്ന വേണു വൃക്കരോഗം മൂലം അവസാന കാലങ്ങൾ അങ്കമാലിയിലെ ആശുപത്രിയിൽ ചികിത്സയിലായിരുന്നു. ചാലക്കുടിയിലെ വാടകവീട്ടിൽ പത്തുവർഷമായി താമസിച്ചു വരികയായിരുന്നു. സമ്പാദ്യം മുഴുവൻ ചികിത്സക്കായി ചെലവാക്കിയതോടെ, ലോഡ്ജിൽ കുടിശ്ശിക വന്നു. അതോടെ അദ്ദേഹം ചാലക്കുടി മുരിങ്ങൂരിലുള്ള പാലിയേറ്റീവ് കെയറിൽ അഭയം പ്രാപിച്ചു. ഇതിനിടക്ക്  മാർച്ച് 2017 രോഗം മൂർച്ഛിച്ചതിനെ തുടർന്ന് ചാലക്കുടിയിലെ സ്വകാര്യ ആശുപത്രിയിലേക്ക് മാറ്റിയെങ്കിലും എപ്രിൽ 13 നു അന്തരിച്ചു.
അനിത ദേശായി
പ്രശസ്തയായ ഇന്ത്യൻ - ഇംഗ്ലീഷ് എഴുത്തുകാരിയാണ് അനിത ദേശായി. സ്ത്രീ മനസ്സിന്റെ അന്തഃസംഘർഷങ്ങളും പ്രശ്നങ്ങളും പ്രമേയവത്ക്കരിക്കുന്നതിൽ കൂടുതൽ ശ്രദ്ധ ചെലുത്തിയ ഈ എഴുത്തുകാരി മധ്യവർഗ്ഗത്തിലെ നഗരവത്കൃതസ്ത്രീയുടെ പ്രശ്നങ്ങളാണ് പ്രധാനമായും തന്റെ കൃതികളിൽ ആവിഷ്കരിക്കുന്നത്. സ്ത്രീയുടെ ഗാർഹിക പ്രശ്നങ്ങൾ, നഗരജീവിതം, മനഃശാസ്ത്രപരമായ മനുഷ്യന്റെ പ്രതിസന്ധി തുടങ്ങിയ നിരവധി പ്രശ്നങ്ങൾ ഇവരുടെ കൃതികളിൽ നിറഞ്ഞുനിൽക്കുന്നു. ഇവരുടെ കൃതികൾ മൂന്ന് തവണ ബുക്കർ സമ്മാനത്തിന്  നിർദ്ദേശിക്കപ്പെട്ടിട്ടുണ്ട്. 2014ൽ ഭാരത സർക്കാർ  പദ്മവിഭൂഷൺ  നൽകി ആദരിച്ചു. ബുക്കർ സമ്മാനം നേടിയ  കിരൺ ദേശായി  ഇവരുടെ മകളാണ്.
ജീവിതരേഖ
1937-ൽ ബംഗാളിയായ ഡി.എൻ. മജുംദാറിന്റെയും ജർമ്മൻകാരിയായ ടോണി നൈമിന്റെയും മകളായി മസൂറിയിൽ ജനിച്ചു. അനിത മജുംദാർ എന്നായിരിന്നു ആദ്യകാലത്തെ പേര്. ക്യൂൻമേരി എച്ച്.എസ്.എസ്., ഡൽഹി സർവകലാശാലഎന്നിവടങ്ങളിലായി വിദ്യാഭ്യാസം പൂർത്തിയാക്കി. ഇംഗ്ലീഷ് മാധ്യമത്തിലാണ് പ്രാഥമിക വിദ്യാഭ്യാസം ലഭിച്ചത്. ഇത് പിന്നീട് സാഹിത്യരചനകൾ ഇംഗ്ലീഷ് ഭാഷയിൽ ചെയ്യുന്നതിന് കാരണമായി. അശ്വിൻ ദേശായി ആണ് ഭർത്താവ്. അമേരിക്കയില മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ മാനവിക വിഷയങ്ങളിലെ പ്രൊഫസറായും നിരവധി വിദേശ കലാശാലകളിൽ അധ്യാപികയായും ദേശായി സേവനമനുഷ്ടിച്ചിട്ടുണ്ട്.
കൃതികൾ
ചെറുപ്രായത്തിൽ തന്നെ എഴുതിത്തുടങ്ങിയ അനിത ദേശായിയുടെ ആദ്യ ചെറുകഥ ഒൻപതാമത്തെ വയസ്സിൽ പ്രസിദ്ധപ്പെടുത്തി. 1963-ൽ ആദ്യ നോവലായ ദി പിക്കോക്ക് പ്രസിദ്ധീകരിച്ചു. 1965-ൽ വ്യത്യസ്ത ജീവിതരീതികൾ തിരഞ്ഞെടുത്ത മൂന്നു സഹോദരിമാരുടെ കഥ പറയുന്ന വോയ്സെസ് ഇൻ ദ് സിറ്റി എന്ന കൃതിയും പ്രകാശിതമായി. 1995-ൽ പ്രസിദ്ധീകരിച്ച ജേർണി റ്റു ഇത്താക്കയാണ് ഇവരുടെ മറ്റൊരു പ്രധാന കൃതി. 1982-ൽ പ്രസിദ്ധീകരിച്ച ദി വില്ലേജ് ബൈ ദി സീ എന്ന ബാലസാഹിത്യകൃതിക്ക് ഗാർഡിയൻ പുരസ്കാരം (ഇംഗ്ലണ്ട്) ലഭിച്ചു. 1978-ൽ ഫയർ ഓൺ ദി മൌണ്ട്‍ എന്ന കൃതിയ്ക്ക് നാഷനൽ അക്കാദമി ഒഫ് ലെറ്റേഴ്സ് അവാർഡ് ലഭിച്ചു. ബൈ ബൈ ബ്ലാക്ക് ബേഡ്(1971), വെയർ ഷാൽ വി ഗോ ദിസ് സമ്മർ (1975), ക്ലീയർ ലൈറ്റ് ഒഫ് ഡേ (1980), ഫാസ്റ്റിംഗ് ഫീസ്റ്റിംഗ് എന്നിവയാണ് അനിതയുടെ മറ്റു പ്രധാന കൃതികൾ.
അവലംബം
വർഗ്ഗം:1937-ൽ ജനിച്ചവർ വർഗ്ഗം:ജൂൺ 24-ന് ജനിച്ചവർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ വർഗ്ഗം:പത്മവിഭൂഷൺ പുരസ്കാരം ലഭിച്ചവർ
നേച്ചർ കൺസർവേഷൻ ഫൗണ്ടേഷൻ
മൈസൂർ ആസ്ഥാനമായ ഒരു സർക്കാറിതര വന്യജീവി സംരക്ഷണ, ഗവേഷണ സ്ഥാപനമാണ്‌ നേച്ചർ കൺസർവേഷൻ ഫൗണ്ടേഷൻ. ഇന്ത്യയിൽ വന്യജീവി സംരക്ഷണത്തിൽ ശാസ്ത്രത്തിന്റെ ഉപയോഗം അവർ പ്രചരിപ്പിക്കുന്നു.
ചരിത്രം
സംഘടന 1996ൽ സ്ഥാപിച്ചു. ശാസ്ത്രാധിഷ്ഠിതവും, സാമൂഹിക പ്രതിബന്ധതയോടെയുമുള്ള പരിപാലനം നിർവഹിക്കുക എന്നതാണ് അവരുടെ ലക്ഷ്യം.
പ്രവർത്തനങ്ങൾ
ഈ സംഘടന വൈവിധ്യമുള്ള വാസസ്ഥലങ്ങളിൽ പ്രവർത്തിച്ചുവരുന്നു. ഉയർന്ന പ്രദേശങ്ങളിൽ നടത്തുന്ന പ്രവർത്തനങ്ങൾ മനുഷ്യനും മൃഗങ്ങളുമായുള്ള സംഘർഷത്തിലും, വംശനാശഭീഷണിയുള്ള സ്പീഷീസുകളായ മഞ്ഞുപുലികളേയും ടിബറ്റൻ ഗസെല്ലാകളേയും സംരക്ഷിക്കുന്നതിലും കേന്ദ്രീകരിച്ചിരിക്കുന്നു. പ്രദേശവാസികളുടെ വളർത്തുമൃഗങ്ങളെ ഇരകളാക്കുന്നതിനു തിരിച്ചടിയായി സ്നോ ലെപാർഡുകളെ കൊല്ലുന്നതിനെ തടയാൻ വേണ്ടി ഒരു വളർത്തുമൃഗ ഇൻഷുറൻസ് പദ്ധതിക്ക് തുടക്കമിട്ടു. സംഘടന ഇന്റർനാഷനൽ സ്നോ ലെപാർഡ് ട്രസ്റ്റ്, ഇന്ത്യാ ഗവണ്മെന്റ് എന്നിവയുടെ സഹകരണത്തോടെ പ്രോജക്റ്റ് ടൈഗർ പോലെ ഹിമാലയൻ ഭൂപ്രകൃതിയിലെ വന്യജീവികളുടെ സംരക്ഷണത്തിനായുള്ള പ്രോജക്റ്റ് ലെപാർഡ് ആരംഭിച്ചു.
പുരസ്ക്കാരങ്ങൾ
സ്ഥാപകരായ ചാരുദത്ത് മിശ്ര, എം.ഡി. മധുസുദൻ എന്നിവർ "ഗ്രീൻ ഓസ്ക്കാർ" എന്നറിയപ്പെടുന്ന വിറ്റ് ലി പുരസ്ക്കാരം യഥാക്രമം 2005, 2009 വർഷങ്ങളിൽ നേടി. ചാരുദത്ത് മിശ്രയ്ക്ക് അവാർഡ് ലഭിച്ചത് ഉയർന്ന പ്രദേശങ്ങളിലെ സംരക്ഷണ പ്രവർത്തനങ്ങൾക്കാണ്. പശ്ചിമഘട്ട മലനിരകളിലെ മനുഷ്യനും, പ്രകൃതിയും തമ്മിലുള്ള സംഘർഷം കുറയ്ക്കാനായി നടത്തിയ പ്രവർത്തനങ്ങൾക്കുള്ള അംഗീകാരമായാണ് മധുസൂധന് ബഹുമതി നൽകിയത്. 2013ൽ ഒരു ദശാബ്ദക്കാലം നീണ്ടുനിന്ന വേഴാമ്പാലുകളെ സംരക്ഷിക്കാൻ വേണ്ടി നടത്തിയ പ്രവർത്തനങ്ങൾക്ക് അപരാജിത ദത്തയ്ക്ക് വിറ്റ് ലി പുരസ്ക്കാരം സമ്മാനിച്ചു. 2006ൽ പ്രകൃതി സംരക്ഷണത്തിലെ ശ്രദ്ധേയമായ പ്രവർത്തനങ്ങൾക്ക് സംഘടന സൊസൈറ്റി ഫോർ കൺസർവേഷൻ ബയോളജിയിൽ നിന്നും ഡിസ്റ്റിങ്യൂഷ്ഡ് സർവ്വീസ് പുരസ്ക്കാരം നേടി. സംഘടനയുടെ ഫീൽഡ് കോർഡിനേറ്ററായ സുശിൽ ഡോർജേയ്ക്ക് സ്പിതി, ലഡാക്ക് എന്നിവിടങ്ങളിലെ മനുഷ്യനും, പ്രകൃതിയും തമ്മിലുള്ള സംഘർഷത്തിലെ പ്രവർത്തനങ്ങൾക്ക് വാൻ ടിയൻഹോവൻ ഫൗണ്ടേഷൻ അവാർഡ് ലഭിച്ചു.ref>Details of the Award from the website of the Van Tienhoven Foundation for International Nature Protection എൻ. സി. എഫിലെ മുതിർന്ന ശാസ്ത്രജ്ഞയായ അപരാജിത ദത്തയ്ക്ക് ന്യൂയോർക്ക് ആസ്ഥാനമായുള്ള വിങ്സ് വേൾഡ് ക്വിസ്റ്റിന്റെ 2009 ലെ വിമൺ ഓഫ് ഡിസ്ക്കവറി ഹ്യുമാനിറ്റി പുരസ്ക്കാരം വൈൽഡ് ലൈഫ് ബയോളജിയിലെ ആജീവനാന്തസമർപ്പണത്തിനും, നംദഫ ടൈഗർ റിസർവിലെ പ്രവർത്തനങ്ങൾക്കും അർഹമായി. അതുകൂടാതെ നാഷനൽ ജ്യോഗ്രഫിക്കൽ സൊസൈറ്റി 2010ലെ എമേർജിംഗ് എക്സ്പ്ലോററായി അവരെ തിരഞ്ഞെടുത്തു. അത് ലോകത്തിലെ "14 മാർഗദർശകരെ അംഗീകരിച്ചു". ശാസ്ത്രജ്ഞനായ എം. അനന്ദകുമാറിന് 2015-ൽ വിറ്റ് ലി പുരസ്ക്കാരം ലഭിച്ചു.
പുറം കണ്ണികൾ
വർഗ്ഗം:പരിസ്ഥിതിസംരക്ഷണ സംഘടനകൾ
തവിട്ടു തലയൻ കടൽകാക്ക
ഒരിനം ദേശാടനപപക്ഷിയാണ് തവിട്ടു തലയൻ കടൽകാക്ക - Brown-Headed Gull.
പ്രജനനം
മദ്ധ്യ ഏഷ്യയിലെ ഉയർന്ന പീഠഭൂമികളിൽ താജിക്കിസ്ഥാൻ മുതൽ മംഗോളിയ വരെ പ്രജനനം നടത്തുന്നു. ഉയർന്ന പുല്ലുകൾക്കിടയിലും ചതുപ്പിലും കൂട്ടമായി കൂട് വെയ്ക്കുന്നു. കടൽത്തീരങ്ങളിൽ ഇവയെ അപൂർവ്വമായി മാത്രമെ കാണുകയുള്ളു.
തീറ്റ
ഇവ പട്ടണങ്ങളിൽ ചീഞ്ഞളിഞ്ഞതും കൃഷിയിടങ്ങളിൽ ഉഴുന്ന സമയത്ത് മണ്ണിരകളേയും പുഴുക്കളേയും ഒരേപോലെ കഴിക്കുന്നു.
രൂപ വിവരണം
തണുപ്പുകാലത്ത് തലയിൽ തവിട്ടു നിറം ഉണ്ടാകില്ല. എന്നാൽ വരകളുണ്ടാവും. മങ്ങിയ ചാര നിറത്തിലുള്ള ശരീരം, ചിറകിലെ പ്രാഥമിക തൂവലുകളുടെ അറ്റം കറുപ്പാണ്. ചുവന്ന കൊക്കും കാലുകളും. ശബ്ദം ഉണ്ടാക്കിക്കൊണ്ടിരിക്കുന്ന പക്ഷിയാണിവ.
അവലംബം
വർഗ്ഗം:കടൽകാക്കകൾ
ല്യൂട്ടിയൽ ഘട്ടം
വലത്ത്‌|ലഘുചിത്രം|350x350ബിന്ദു|Menstrual cycle ആർത്തവചക്രം ശരാശരി 28 ദിവസമാണ്. ഇത് ഫോളികുലാർ ഘട്ടത്തിൽ (ദിവസം 1-14) ആർത്തവത്തോടെ (ദിവസം 1-7) ആരംഭിക്കുന്നു, തുടർന്ന് അണ്ഡോത്പാദനം (ദിവസം 14) ലൂട്ടിയൽ ഘട്ടത്തിൽ (ദിവസം 14-28) അവസാനിക്കുന്നു. ഫോളികുലാർ ഘട്ടത്തിൽ നിന്ന് വ്യത്യസ്തമായി, വ്യക്തികൾക്കിടയിൽ ദൈർഘ്യം വ്യത്യാസപ്പെടാം, ല്യൂട്ടൽ ഘട്ടം സാധാരണയായി ഏകദേശം 14 ദിവസങ്ങളിൽ (അതായത് 14-28 ദിവസങ്ങൾ) നിശ്ചയിച്ചിരിക്കുന്നു കൂടാതെ പ്രോജസ്റ്ററോണിന്റെയും ഈസ്ട്രജന്റെയും അളവ് വർദ്ധിക്കുന്നത് പോലുള്ള ഹോർമോണുകളുടെ അളവിലുള്ള മാറ്റങ്ങളാണ് ഇതിന്റെ സവിശേഷത., ഫോളിക്കിൾ-സ്റ്റിമുലേറ്റിംഗ് ഹോർമോൺ (FSH), ല്യൂട്ടിനൈസിംഗ് ഹോർമോൺ (LH) പോലുള്ള ഗോണഡോട്രോപിനുകളുടെ കുറവ്, ബീജസങ്കലനം ചെയ്ത മുട്ടയുടെ ഇംപ്ലാന്റേഷൻ പ്രോത്സാഹിപ്പിക്കുന്നതിനായി എൻഡോമെട്രിയൽ ലൈനിംഗിലെ മാറ്റങ്ങൾ, കോർപ്പസ് ല്യൂട്ടിയത്തിന്റെ വികസനം. ബീജം വഴി ബീജസങ്കലനത്തിന്റെ അഭാവത്തിൽ, കോർപ്പസ് ല്യൂട്ടിയം അട്രോഫികൾ പ്രോജസ്റ്ററോൺ, ഈസ്ട്രജൻ എന്നിവയുടെ കുറവ്, എഫ്എസ്എച്ച്, എൽഎച്ച് എന്നിവയുടെ വർദ്ധനവിന് കാരണമാകുന്നു, എൻഡോമെട്രിയൽ ലൈനിംഗ് (ആർത്തവം) വീണ്ടും ആർത്തവചക്രം ആരംഭിക്കുന്നു.
അണ്ഡോത്പാദനത്തിനും ഓസൈറ്റിന്റെ പ്രകാശനത്തിനും ശേഷം, ആന്റീരിയർ പിറ്റ്യൂട്ടറി ഹോർമോണുകൾ - ഫോളിക്കിൾ -സ്റ്റിമുലേറ്റിംഗ് ഹോർമോൺ (എഫ്എസ്എച്ച്), ല്യൂട്ടിനൈസിംഗ് ഹോർമോൺ (എൽഎച്ച്) എന്നിവ പുറത്തുവരുകയും ആധിപത്യമുള്ള ഫോളിക്കിളിന്റെ ശേഷിക്കുന്ന ഭാഗങ്ങൾ കോർപ്പസ് ല്യൂട്ടിയമായി മാറുകയും ചെയ്യുന്നു. അണ്ഡോത്പാദനത്തിനു ശേഷമുള്ള ല്യൂട്ടൽ ഘട്ടത്തിൽ ഇത് വളരുന്നത് തുടരുകയും ഗണ്യമായ അളവിൽ ഹോർമോണുകൾ ഉത്പാദിപ്പിക്കുകയും ചെയ്യുന്നു, പ്രത്യേകിച്ച് പ്രോജസ്റ്ററോൺ, കൂടാതെ, ഒരു പരിധി വരെ, ഈസ്ട്രജൻ, ഇൻഹിബിൻ. ഭ്രൂണത്തിന്റെ ഇംപ്ലാന്റേഷനിലേക്ക് എൻഡോമെട്രിയം സ്വീകരിക്കുന്നതിലും ഗർഭത്തിൻറെ ആദ്യഘട്ടത്തെ പിന്തുണയ്ക്കുന്നതിലും പ്രോജസ്റ്ററോൺ ഒരു പ്രധാന പങ്ക് വഹിക്കുന്നു. ഉയർന്ന അളവിലുള്ള പ്രോജസ്റ്ററോൺ ഫോളികുലാർ വളർച്ചയെ തടയുന്നു. ഈസ്ട്രജന്റെയും പ്രോജസ്റ്ററോണിന്റെയും വർദ്ധനവ് ല്യൂട്ടൽ ഘട്ടത്തിൽ അടിസ്ഥാന ശരീര താപനില വർദ്ധിക്കുന്നതിലേക്ക് നയിക്കുന്നു.
റഫറൻസുകൾ
വർഗ്ഗം:ആർത്തവചക്രം
മൂന്നാംമുറ
എസ്.എൻ. സ്വാമിയുടെ തിരക്കഥയിൽ കെ. മധു സംവിധാനം ചെയ്ത് 1988-ൽ പുറത്തിറങ്ങിയ മലയാളചലച്ചിത്രമാണ് മൂന്നാംമുറ. മോഹൻലാൽ, ലാലു അലക്സ്, രേവതി എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
പുറത്തേക്കുള്ള കണ്ണികൾ
വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ. മധു സംവിധാനം ചെയ്ത ചലച്ചിത്രങ്ങൾ വർഗ്ഗം:ആക്ഷൻ ചലച്ചിത്രങ്ങൾ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ
കൃഷൻപാൽ
ഭാരതീയ ജനതാ പാർട്ടി നേതാവും പതിനാറാം ലോക്സഭയിലെ ഗതാഗതം, ദേശീയപാത, ഷിപ്പിങ് വകുപ്പു സഹമന്ത്രിയുമാണ് കൃഷൻപാൽ.
ജീവിതരേഖ
ബി.എ, എൽ.എൽ. ബി എന്നിവ പാസായിട്ടുണ്ട്. അഭിഭാഷകനാണ്. നിർമ്മല ദേവിയെ വിവാഹം ചെയ്തു.
ലോക്സഭാതെരഞ്ഞെടുപ്പ് 2014
2014ൽ ഹരിയാനയിലെ ഫരിയാബാദ് ലോക്സഭാമണ്ഡലത്തിൽ നിന്നും വിജയിച്ചു.
മോദി മന്ത്രിസഭ
2014 മേയ് 26ന് മോദി മന്ത്രിസഭയിൽ ഗതാഗതം, ദേശീയപാത, ഷിപ്പിങ് വകുപ്പ് സഹമന്ത്രിയായി ചുമതലയേറ്റു.
പുറം കണ്ണികൾ
വർഗ്ഗം:ഭാരതീയ ജനതാ പാർട്ടി നേതാക്കൾ വർഗ്ഗം:പതിനാറാം ലോക്‌സഭയിലെ അംഗങ്ങൾ വർഗ്ഗം:ഇന്ത്യൻ രാഷ്ട്രീയ പ്രവർത്തകർ വർഗ്ഗം:കേന്ദ്രസഹമന്ത്രിമാർ വർഗ്ഗം:1957-ൽ ജനിച്ചവർ
ഫാസ്‌ടാഗ്
ഫാസ്‌ടാഗിന് ഉപയോഗ കാലാവധി നിഷ്കർഷിച്ചിട്ടില്ല. ആവശ്യമനുസരിച്ച് റീച്ചാർജ്ജ് ചെയ്യുകയുമാവാം. ഒരു വാഹനത്തിന്റെ ഫാസ്‌ടാഗ് മറ്റൊന്നിൽ ഉപയോഗിക്കാനാവില്ല. ഫാസ്‌ടാഗ് പ്രോൽസാഹിപ്പിക്കുന്നതിന്, തുടക്കത്തിൽ നിരക്കിൽ ഇളവ് അനുവദിച്ചിട്ടുണ്ട്. നിലവിൽ രാജ്യത്തെ 58 ലക്ഷം വാഹനങ്ങളിൽ ഫാസ്റ്റ് ടാഗ് ഘടിപ്പിച്ചിട്ടുണ്ടെന്നാണ് കണക്കുകൾ സൂചിപ്പിക്കുന്നത്.
അവലംബം
വർഗ്ഗം:ഇന്ത്യയിലെ ഗതാഗതം
രാജ അമ്പാട്ട് ദ്വീപുകൾ
രാജ അമ്പാട്ട് അഥവാ ഫോർ കിംഗ്സ് ദ്വീപുകൾ ഇന്തോനേഷ്യയിലെ പടിഞ്ഞാറൻ പാപ്പുവ പ്രവിശ്യയിലെ ന്യൂ ഗിനിയ ദ്വീപിൽ ബേർഡ്സ് ഹെഡ് പെനിൻസുലയുടെ വടക്കുപടിഞ്ഞാറൻ അറ്റത്തായി സ്ഥിതി ചെയ്യുന്ന ഒരു ദ്വീപസമൂഹമാണ്. മിസൂൾ, സലാവതി, ബറ്റാന്ത, വൈജിയോ എന്നീ നാല് പ്രധാന ദ്വീപുകൾക്കും ചെറിയ ദ്വീപായ കോഫിയാവുവിനും ചുറ്റുമുള്ള 1,500-ലധികം ചെറിയ ദ്വീപുകൾ, കെയ്‌സ്, മണൽത്തിട്ടകൾ എന്നിവ ഇതിൽ ഉൾപ്പെടുന്നു. രാജ അമ്പാട്ട് ദ്വീപസമൂഹം ഭൂമധ്യരേഖയിലേയ്ക്ക് കയറിയിറങ്ങിക്കിടക്കുന്നതും ഭൂമിയിലെ ഏറ്റവും സമ്പന്നമായ സമുദ്ര ജൈവവൈവിധ്യം ഉൾക്കൊള്ളുന്നതുമായി കോറൽ ട്രയാംഗിളിൻറെ ഭാഗമാണ്.
ഭരണപരമായി, ഈ ദ്വീപസമൂഹം പടിഞ്ഞാറൻ പപ്പുവ പ്രവിശ്യയുടെ ഭാഗമാണ്. 2004-ൽ സോറോംഗ് റീജൻസിയിൽ നിന്ന് വേർപെടുത്തിയ രാജ അമ്പാട്ട് റീജൻസിയിലാണ് ഭൂരിഭാഗം ദ്വീപുകളും സ്ഥിതിചെയ്യുന്നത്. ഏകദേശം 70,000 ചതുരശ്ര കിലോമീറ്റർ (27,000 ചതുരശ്ര മൈൽ) കരഭൂമിയും കടലും ഉൾക്കൊള്ളുന്ന ഈ റീജൻസിയുടെ ആകെ വിസ്തീർണ്ണം, 8,034.44 ചതുരശ്ര കിലോമീറ്ററും  ജനസംഖ്യ 2020 ലെ സെൻസസ് പ്രകാരം 64,141 ഉം ആണ്. ഇത് ഈ റീജൻസിയുടെ ഭാഗമല്ലാത്ത സലാവതി ദ്വീപിന്റെ തെക്കൻ പകുതിയെ ഒഴിവാക്കിക്കൊണ്ട് സോറോംഗ് റീജൻസിയിലെ സലാവതി സെലാറ്റൻ, സലാവതി തെംഗ ജില്ലകളെ ഉൾക്കൊള്ളുന്നു.
പോട്രയിറ്റ് ഓഫ് ജോർജിയാന, ഡച്ചസ് ഓഫ് ഡെവൺഷയർ
ഇംഗ്ലീഷ് ചിത്രകാരനായ തോമസ് ഗയിൻസ്ബറോ വരച്ച പൊളിറ്റിക്കൽ ഹോസ്റ്റസ് ഡെവൺഷെയറിലെ ഡച്ചസ് ജോർജിയാന കാവൻഡിഷിന്റെ ഛായാചിത്രമാണ് പോട്രയിറ്റ് ഓഫ് ജോർജിയാന, ഡച്ചസ് ഓഫ് ഡെവൺഷയർ. 1785 നും 1787 നും ഇടയിലാണ് ഈ ചിത്രം വരച്ചത്.
പശ്ചാത്തലം
ജോർജിയാന കാവൻഡിഷ്, ഡച്ചസ് ഓഫ് ഡെവൺഷെയർ ജനശ്രദ്ധയിലായിരുന്ന വർഷങ്ങളിൽ തോമസ് ഗെയ്ൻസ്ബറോയും ജോഷ്വ റെയ്നോൾഡും ചേർന്ന് നിരവധി തവണ വരച്ചിട്ടുണ്ട്.
1785-ൽ ഗെയ്‌ൻസ്‌ബറോ വരച്ച വലിയ ഒരു കറുത്ത തൊപ്പി ധരിച്ചിരിക്കുന്ന അവരുടെ ചിത്രം (അവർ ഫാഷനാക്കിയ ഒരു ശൈലി 'ഗെയിൻസ്‌ബറോ' അല്ലെങ്കിൽ 'പോർട്രെയിറ്റ്' തൊപ്പി എന്നറിയപ്പെട്ടു) അതിന്റെ ചരിത്രത്തിന് പേരുകേട്ടതാണ്. ചാറ്റ്‌സ്‌വർത്ത് ഹൗസിൽ നിന്ന് ഈ ചിത്രം നഷ്ടപ്പെട്ടതിന് വർഷങ്ങൾക്ക് ശേഷം 1830-കളിൽ പ്രായമായ ഒരു സ്‌കൂൾ അധ്യാപികയുടെ വീട്ടിൽ നിന്ന് കണ്ടെത്തി. അത് അവരുടെ അടുപ്പിന് മുകളിൽ ഘടിപ്പിക്കുന്നതിനായി കുറച്ച് വെട്ടിമാറ്റിയിരുന്നു. 1841-ൽ അവർ അത് ഒരു ചിത്രവ്യാപാരിക്ക് £56-ന് വിറ്റു. പിന്നീട് അദ്ദേഹം അത് ഒരു സുഹൃത്തായ ആർട്ട് കളക്ടർ വൈൻ എല്ലിസിന് നൽകി. എല്ലിസ് മരിച്ചപ്പോൾ ഈ പെയിന്റിംഗ് 1876-ൽ ലണ്ടനിലെ ക്രിസ്റ്റീസ് എന്ന സ്ഥാപനത്തിൽ വിൽപ്പനയ്‌ക്കെത്തി. അവിടെ ബോണ്ട് സ്ട്രീറ്റ് ആർട്ട് ഡീലർ വില്യം ആഗ്‌ന്യൂ അന്നത്തെ വലിയ തുകയായ 10,000 ഗിനിയയ്ക്ക് വാങ്ങി. ആ സമയത്ത് ലേലത്തിൽ ഒരു പെയിന്റിംഗിന് നൽകിയ ഏറ്റവും ഉയർന്ന വിലയായിരുന്നു ഇത്. മൂന്നാഴ്ചയ്ക്ക് ശേഷം അത് തോമസ് ആഗ്ന്യൂ ആൻഡ് സൺസിന്റെ ലണ്ടൻ ഗാലറിയിൽ നിന്ന് മോഷ്ടിക്കപ്പെട്ടു. അത് അക്കാലത്ത് വളരെ പ്രചാരം നേടിയ ഒരു മോഷണമായിരുന്നു. കൂടാതെ വർഷങ്ങളോളം പത്രങ്ങൾ പെയിന്റിംഗിന്റെ അവകാശവാദത്തെക്കുറിച്ചുള്ള വാർത്തകൾ അച്ചടിച്ചു.
എന്നിരുന്നാലും ഇതിനുപിന്നിൽ 25 വർഷങ്ങൾ വരെ "നെപ്പോളിയൻ ഓഫ് ക്രൈം" എന്ന കുപ്രസിദ്ധ കള്ളൻ ആദം വർത്ത് ആണെന്ന് അറിഞ്ഞിരുന്നില്ല. തന്റെ സഹോദരനെ ജയിലിൽ നിന്ന് മോചിപ്പിക്കാൻ ജാമ്യത്തിനായി അദ്ദേഹം അത് വിൽക്കാൻ ഉദ്ദേശിച്ചിരുന്നു. എന്നാൽ അദ്ദേഹത്തിന്റെ സഹോദരൻ ജാമ്യമില്ലാതെ മോചിതനായപ്പോൾ ഈ ചിത്രം തനിക്കായി സൂക്ഷിക്കാൻ അദ്ദേഹം തീരുമാനിച്ചു. അത് തന്റെ ജന്മനാടായ യുണൈറ്റഡ് സ്റ്റേറ്റ്സിലേക്ക് കൊണ്ടുവന്നു. 1901-ന്റെ തുടക്കത്തിൽ, അമേരിക്കൻ ഡിറ്റക്റ്റീവ് ഏജൻസിയായ പിങ്കർടൺ മുഖേന, ആഗ്ന്യൂവിന്റെ മകന് $25,000-ന് പെയിന്റിംഗ് തിരികെ നൽകാൻ അദ്ദേഹം ചർച്ച നടത്തി. ഛായാചിത്രവും പേയ്‌മെന്റും 1901 മാർച്ചിൽ ചിക്കാഗോയിൽ കൈമാറ്റം ചെയ്യപ്പെട്ടു. കുറച്ച് മാസങ്ങൾക്ക് ശേഷം പെയിന്റിംഗ് ലണ്ടനിലെത്തി വിൽപ്പനയ്‌ക്ക് വെച്ചു. വാൾസ്ട്രീറ്റ് ഫിനാൻഷ്യർ ജെ.പി. മോർഗൻ ഉടൻ തന്നെ പെയിന്റിംഗ് വാങ്ങാൻ ഇംഗ്ലണ്ടിലേക്ക് പോയി. പിന്നീട് അതിന് $150,000 നൽകിയതായി അദ്ദേഹം അവകാശപ്പെട്ടു.
1994 വരെ മോർഗന്റെ കുടുംബത്തിൽ ഈ പെയിന്റിംഗ് തുടർന്നു. അത് സോത്ത്ബൈസിൽ വിൽപനയ്ക്ക് വയ്ക്കുകയും ഡെവൺഷയറിലെ പതിനൊന്നാമത്തെ ഡ്യൂക്ക് ചാറ്റ്സ്വർത്ത് ഹൗസ് ശേഖരത്തിനായി $408,870-ന് വാങ്ങുകയും ചെയ്തു. 200-ലധികം വർഷങ്ങൾക്ക് ശേഷം, പെയിന്റിംഗ് ചാറ്റ്സ്വർത്തിലേക്ക് തിരിച്ചെത്തി.
അവലംബം
വർഗ്ഗം:തോമസ് ഗെയ്ൻസ്ബറോ വരച്ച ചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ
ഹെൻറി ബോർഡ്മാൻ കൊണോവർ
ഹെൻറി ബോർഡ്മാൻ കൊണോവർ (January 18, 1892 – May 5, 1950) അമേരിക്കക്കാരനായ പട്ടാളക്കാരനും അമേച്വർ പക്ഷിശാസ്ത്രജ്ഞനുമായിരുന്നു.
കൊണോവർ അമേരിക്കയിലെ ചിക്കാഗോയിലാണ് ജനിച്ചത്. ചാൾസ് ഹോപ്കിൻസ് കൊണോവെർ പിതാവും ഡെലിയ ലൂയിസ് ബോർഡ്‌മാൻ മാതാവും ആയിരുന്നു. യേലിലെ ഷെഫീൽഡ് സയന്റിഫിക് സ്കൂളിൽ ആണു പഠിച്ചത്. ചെറുപ്രായത്തിൽത്തന്നെ അദ്ദേഹത്തിനു പ്രകൃതിശാസ്ത്രത്തിൽ താത്പര്യമുണ്ടായിരുന്നു. അന്നു തന്നെ അദ്ദേഹം പക്ഷികളുടെ സ്പെസിമനുകൾ ശേഖരിച്ചുവന്നു. 1920ൽ വിൽഫ്രെഡ് ഹഡ്സൺ ഓസ്ഗുഡുമൊത്ത് വെനെസ്വേലയിലേയ്ക്കു പോയി. ചിക്കാഗോയിലെ ഫിൽഡ് മ്യൂസിയം ഓഫ് നാച്ചുറൽ ഹിസ്റ്ററിക്കുവേണ്ടി ആവശ്യമായ ശേഖരങ്ങൾ ശേഖരിക്കുകയായിരുന്നു ഉദ്ദേശ്യം. 1922ൽ തെക്കെ അമേരിക്കയ്ക്കു തിരിച്ചു. അവിടെ ചിലി, അർജന്റീന എന്നീ രാജ്യങ്ങൾ സന്ദർശിച്ചു. 1926ൽ കൊണോവർ, കിഴക്കൻ ആഫ്രിക്കയിലേയ്ക്കുപോയി. അദ്ദേഹം അനേകം പക്ഷിശാസ്ത്രവുമായി ബന്ധപ്പെട്ട സംഘടനകളുമായി ബന്ധപ്പെട്ടിരുന്നു. അവയിൽ പലതിലും അംഗമായിരുന്നു.
ചിക്കാഗോയിൽ ഒരു ഹൃദയസ്തംഭനത്തോടെയാണ് അവിവാഹിതനായ അദ്ദേഹം മരിച്ചത്. ഗ്രേസ്‌ലാന്റ് സെമിത്തേരിയിലാണ് അദ്ദേഹത്തെ അടക്കിയത്.
അവലംബം
വർഗ്ഗം:അമേരിക്കൻ പക്ഷിശാസ്ത്രജ്ഞർ
പഞ്ചാബ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
പഞ്ചാബ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (PIMS ജലന്ധർ) ഇന്ത്യയിലെ പഞ്ചാബിലെ ജലന്ധർ ആസ്ഥാനമായുള്ള ഒരു മെഡിക്കൽ കോളേജും മെഡിക്കൽ ഗവേഷണ സ്ഥാപനവുമാണ്.
സ്ഥാനവും പ്രവർത്തനവും
ജലന്ധറിന്റെ ഹൃദയഭാഗത്ത് 55 ഏക്കറിലധികം വിസ്തൃതിയിൽ സ്ഥിതി ചെയ്യുന്ന പഞ്ചാബ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (പിംസ്), ജലന്ധർ സർക്കാർ വിഭാവനം ചെയ്തതാണ്. 1999-ൽ പഞ്ചാബിന്റെ (GoP) ദോബ മേഖലയിലെ ആദ്യത്തെ മെഡിക്കൽ കോളേജ് കം ടീച്ചിംഗ് ഹോസ്പിറ്റൽ ആയി ഇത് ആരംഭിച്ചു. PIMS സൊസൈറ്റി, PIMS മെഡിക്കൽ ആൻഡ് എജ്യുക്കേഷൻ ചാരിറ്റബിൾ സൊസൈറ്റി, മെഡിക്കൽ എജ്യുക്കേഷൻ & റിസർച്ച് ഡിപ്പാർട്ട്‌മെന്റ്, GoP എന്നിവർ ചേർന്ന് പബ്ലിക് പ്രൈവറ്റ് പാർട്ണർഷിപ്പ് (PPP) മോഡിൽ ഒരു ത്രിതീയ പരിചരണ ടീച്ചിംഗ് ഹോസ്പിറ്റലായി ഇത് രൂപീകരിച്ചു. മെഡിക്കൽ കോളേജ് ബാബ ഫരീദ് യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരിക്കുന്നു. നിലവിൽ റസിഡന്റ് ഡയറക്ടർ അമിത് സിംഗ്, ഡയറക്ടർ പ്രിൻസിപ്പൽ ഡോ. രാജീവ് അറോറ എന്നിവരുടെ ഭരണത്തിന് കീഴിൽ പ്രീമിയർ ഇൻസ്റ്റിറ്റ്യൂട്ട് മികച്ച രീതിയിൽ പ്രവർത്തിക്കുന്നു. പഞ്ചാബ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ ഓരോ ബാച്ചിലും 150 വിദ്യാർത്ഥികൾ പ്രതിവർഷം പഠിക്കുന്നു. ഇത് പഞ്ചാബിലെ ദോബ മേഖലയിലെ ഏറ്റവും കൂടുതൽ പേർ ആവശ്യപ്പെടുന്ന മെഡിക്കൽ കോളേജുകളിലൊന്നാണ്.
വകുപ്പുകൾ
മെഡിസിൻ, ജനറൽ സർജറി, ഓർത്തോപീഡിക്‌സ്, ഗൈനക്കോളജി, ഒബ്‌സ്റ്റട്രിക്‌സ്, പീഡിയാട്രിക്‌സ്, ഒഫ്താൽമോളജി, ഡെർമറ്റോളജി, വെനറോളജി, സൈക്യാട്രി, ഡെന്റിസ്ട്രി, ഫിസിയോതെറാപ്പി, നെഫ്രോളജി, യൂറോളജി, പ്ലാസ്റ്റിക്, റീകൺസ്ട്രക്റ്റീവ് സർജറി, മെഡിക്കൽ ഓങ്കോളജി, ഇഎൻടി, നെഞ്ച്, ടിബി തുടങ്ങി നിരവധി ക്ലിനിക്കൽ ഡിപ്പാർട്ട്‌മെന്റുകൾ ആശുപത്രിയിലുണ്ട്. ഒപിഡി നിരക്കുകൾ പിജിഐ മാനദണ്ഡങ്ങൾ അടിസ്ഥാനമാക്കിയുള്ളതാണ്. കൊവിഡ്-19 ആർടി-പിസിആർ, റാപ്പിഡ് ആന്റിജൻ ടെസ്റ്റിംഗ് (ആർ‌എ‌ടി) ഉൾപ്പെടെയുള്ള പാത്തോളജിക്കൽ, ബയോകെമിക്കൽ, മൈക്രോബയോളജിക്കൽ എന്നിവയും ആശുപത്രിയിലുണ്ട്. ഇൻസ്റ്റിറ്റിയൂട്ടിൽ ഒരു ബ്ലഡ് ബാങ്ക്, ഡയാലിസിസ് യൂണിറ്റ്, COVID-19 ചികിത്സാ സൗകര്യം  കൂടാതെ 24 മണിക്കൂറും എമർജൻസി സർവീസുകൾ ഉണ്ട്. നാഷണൽ എയ്ഡ്‌സ് കൺട്രോൾ പ്രോഗ്രാമിന് (NACP) കീഴിൽ PIMS പരിസരത്ത് ആന്റി റിട്രോവൈറൽ തെറാപ്പി (ART) സെന്ററിന്റെ പ്രവർത്തനം അനുവദിച്ചു.
ജീവകാരുണ്യ പ്രവർത്തനങ്ങൾ
മെഡിക്കൽ സൗകര്യങ്ങളില്ലാത്ത പ്രദേശങ്ങളിൽ മെഡിക്കൽ ക്യാമ്പുകൾ, പരിശോധനകൾ എന്നിവ സംഘടിപ്പിക്കുക തുടങ്ങിയ വിവിധ ജീവകാരുണ്യ പ്രവർത്തനങ്ങളിലൂടെ സമൂഹത്തെ സേവിക്കാൻ PIMS പ്രവർത്തിക്കുന്നു, കൂടാതെ നഗരത്തിന്റെ ചുറ്റുമുള്ള പ്രദേശത്തെ 15 ഗ്രാമങ്ങൾ ദത്തെടുക്കുകയും പതിവായി മെഡിക്കൽ ക്യാമ്പുകൾ സംഘടിപ്പിക്കുകയും ചെയ്യുന്നു. ജലന്ധറിലെ പഞ്ചാബ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന് (PIMS) 'മികച്ച വിദ്യാഭ്യാസ സ്ഥാപനം' എന്ന വിഭാഗത്തിൽ ഈ മേഖലയിലെ മികച്ചതും മാതൃകാപരവുമായ സേവനങ്ങൾക്കുള്ള അംഗീകാരത്തിന് 26-ജൂൺ-2018-ന് ഇന്ത്യൻ രാഷ്ട്രപതി ദേശീയ അവാർഡ്-2018 നൽകിയിരുന്നു. പഞ്ചാബ് സംസ്ഥാനത്ത് മദ്യപാനവും ലഹരിവസ്തുക്കളും (മയക്കുമരുന്ന്) ദുരുപയോഗം തടയുന്നതിനായി പിംസ് ഡി-അഡിക്ഷൻ ഒപിഡി പ്രതിമാസം ശരാശരി 350 കേസുകൾ പരിശോധിക്കുന്നു. കൂടുതൽ ജനങ്ങളിലേക്കെത്താൻ, മനഃശാസ്ത്ര വിഭാഗവും കമ്മ്യൂണിറ്റി മെഡിസിൻ വകുപ്പും, പിംസും സംയുക്തമായി 2015-ൽ ആരംഭിച്ച 'നശ മുക്തി അഭിയാൻ' എന്ന കാമ്പെയ്‌നിൽ ജലന്ധറിന് സമീപമുള്ള 15 ഗ്രാമങ്ങൾ ലഹരിവിമുക്ത ഗ്രാമമാക്കുക എന്ന ലക്ഷ്യത്തോടെ ദത്തെടുത്തിരുന്നു. ഈ കാമ്പെയ്‌നിന് കീഴിൽ, സൗജന്യ വൈദ്യപരിശോധനയും മാനസിക കൗൺസിലിംഗും നൽകി വരുന്നു, കൂടാതെ നിരോധിത ലഹരിമരുന്നുകളുടെ തരങ്ങൾ, ആരോഗ്യം, കുടുംബം, സമൂഹം എന്നിവയിൽ മയക്കുമരുന്നുകളുടെ ദോഷകരമായ ഫലങ്ങൾ, പ്രതിരോധ മാർഗ്ഗങ്ങൾ, റഫറൽ സംബന്ധിച്ച അറിവ് തുടങ്ങിയ വിഷയങ്ങളിൽ സമൂഹത്തിലും സ്കൂളുകളിലും ആരോഗ്യ ചർച്ചകൾ നടത്തി വരുന്നു. മയക്കുമരുന്ന് ദുരുപയോഗത്തെക്കുറിച്ച് പൊതുജനങ്ങളെ ബോധവത്കരിക്കുന്നതിനായി പിംസ് എംബിബിഎസ് വിദ്യാർത്ഥികൾ 57 നുക്കാദ് നാടകങ്ങൾ സംഘടിപ്പിച്ച് അവതരിപ്പിച്ചു. ബന്ധപ്പെട്ട ഗ്രാമങ്ങളിലെ ലഹരിവസ്തുക്കളുടെ ദുരുപയോഗത്തിന്റെ മൊത്തത്തിലുള്ള അളവ് കുറയ്ക്കുകയും ലഹരിവസ്തുക്കളുടെ ദുരുപയോഗത്തിന്റെ ദൂഷ്യഫലങ്ങളെക്കുറിച്ചുള്ള അവബോധം വർദ്ധിപ്പിക്കുകയും ചെയ്യുക എന്നതായിരുന്നു കാമ്പെയ്‌നിന്റെ ഉദ്ദേശ്യം.
വിദ്യാഭ്യാസം
കോളേജ് കെട്ടിടത്തിൽ ക്ലാസ് മുറികൾ, ലക്ചർ തിയേറ്ററുകൾ, ലാബുകൾ, മ്യൂസിയങ്ങൾ, ഒരു ഗ്രാൻഡ് സെൻട്രൽ ലൈബ്രറി, കമ്പ്യൂട്ടർ സെന്റർ എന്നിവ അടങ്ങിയിരിക്കുന്നു, കൂടാതെ അനാട്ടമി, ഫിസിയോളജി, ഫാർമക്കോളജി, കമ്മ്യൂണിറ്റി മെഡിസിൻ, ഫോറൻസിക് മെഡിസിൻ തുടങ്ങി നിരവധി ക്ലിനിക്കൽ ഇതര വിഭാഗങ്ങളുണ്ട്. കോളേജ് ഇപ്പോൾ 4 ബി.എസ്.സി. പാരാമെഡിക്കൽ കോഴ്സുകളും. PIMS അതിന്റെ കാമ്പസിൽ യുടെ 44-ാമത് ദേശീയ സമ്മേളനമായ TRANSCON 2019 ഉൾപ്പെടെ വിവിധ CME-കളും കോൺഫറൻസുകളും സംഘടിപ്പിച്ചു. 2014 മുതൽ 2015 വരെയുള്ള ബാച്ചിലെ 118 എംബിബിഎസ് പാസ് ഔട്ടുകൾക്ക് ബിരുദം നൽകുന്ന ചടങ്ങിൽ ഈയിടെ മെഡിക്കൽ കോളേജ് അതിന്റെ ആദ്യ ബിരുദദാന ചടങ്ങ് നടത്തി. ചടങ്ങിൽ ബാബ ഫരീദ് സർവകലാശാല വൈസ് ചാൻസലർ ഡോ രാജ് ബഹാദൂർ മുഖ്യാതിഥിയായിരുന്നു.
പുറം കണ്ണികൾ
വർഗ്ഗം:ജലന്ധർ വർഗ്ഗം:Coordinates on Wikidata വർഗ്ഗം:പഞ്ചാബിലെ മെഡിക്കൽ കോളേജുകൾ
വരുൺ ആദിത്യ
ഒരു ഇന്ത്യൻ വന്യജീവി ഫോട്ടോഗ്രാഫറും പരിസ്ഥിതി പ്രവർത്തകനുമാണ് വരുൺ ആദിത്യ (തമിഴ് ഭാഷ:വരൂൺ ആദിത്യ ജനനം ജനുവരി 19, 1991). 2016-ലെ നാഷണൽ ജിയോഗ്രാഫിക് നേച്ചർ ഫോട്ടോഗ്രാഫർ എന്ന നിലയിൽ ഒന്നാം സമ്മാനം നേടിയ അദ്ദേഹത്തിന്റെ ഫോട്ടോഗ്രാഫുകൾക്കുള്ള അംഗീകാരങ്ങളും അദ്ദേഹത്തിന് ലഭിച്ചിട്ടുണ്ട്.
മൃഗങ്ങളെക്കുറിച്ചും പ്രകൃതിയെക്കുറിച്ചും അവയുടെ ഫോട്ടോ എടുത്ത് അദ്ദേഹം ഗവേഷണം നടത്തുന്നു.
കരിയർ
2013-ലെ നാറ്റ് ജിയോ മത്സരത്തിൽ വിജയിച്ചതിന് ശേഷം അമേരിക്കൻ ജനപ്രിയ ലാൻഡ്‌സ്‌കേപ്പ് ഫോട്ടോഗ്രാഫർ മൈക്കൽ മെൽഫോർഡിനൊപ്പം കോസ്റ്റാറിക്കയിലേക്കും പനാമയിലേക്കും യാത്ര ചെയ്യാൻ അദ്ദേഹത്തിന് അവസരം ലഭിച്ചു. 2016-ൽ, ഏഷ്യൻ വൈൻ സ്നേക്ക് എന്നും അറിയപ്പെടുന്ന പച്ച വള്ളി പാമ്പിന്റെ ചിത്രത്തിന് ആനിമൽ പോർട്രെയ്‌റ്റ് വിഭാഗത്തിൽ നാഷണൽ ജിയോഗ്രാഫിക് ഫോട്ടോഗ്രാഫർ ഓഫ് ദി ഇയർ എന്ന പേരിൽ അദ്ദേഹം ഒന്നാം സമ്മാനം നേടി.
ലോക ഫോട്ടോഗ്രാഫി ദിനത്തോട് അനുബന്ധിച്ച് 2019 ഓഗസ്റ്റ് 19 ന്, ആപ്പിളിന്റെ സിഇഒ ടിം കുക്ക് ട്വിറ്ററിൽ ഇടംനേടുകയും പശ്ചാത്തലത്തിൽ ഇരട്ട മഴവില്ലുമുള്ള ആനകളുടെ ചിത്രവുമായി ബന്ധപ്പെട്ട് വരുൺ ആദിത്യ പകർത്തിയ ഒരു ചിത്രം പങ്കുവെക്കുകയും ചെയ്തു.
അവാർഡുകളും അംഗീകാരവും
2016:
അവലംബം
വർഗ്ഗം:ഇന്ത്യയിലെ പരിസ്ഥിതിപ്രവർത്തകർ വർഗ്ഗം:1991-ൽ ജനിച്ചവർ
കന്യകാത്വ പരിശോധന
ഒരു സ്ത്രീയോ പെൺകുട്ടിയോ കന്യക ആണോ അല്ലയോ എന്നു പരിശോധിക്കുന്ന പ്രക്രിയയാണ് കന്യകാത്വ പരിശോധന. അതായത്, എപ്പോഴെങ്കിലും ലൈംഗികബന്ധത്തിൽ ഏർപ്പെട്ടിട്ടുണ്ടോ എന്നു പരിശോധിക്കുന്നു. കന്യാചർമ്മത്തിന് പരിക്കുകളെന്തെങ്കിലുമുണ്ടോ എന്നതാണ് പ്രധാനമായും പരിശോധിക്കുന്നത്.
ജുറുപ്പ വാലി
അവലംബം
വർഗ്ഗം:കാലിഫോർണിയയിലെ നഗരങ്ങൾ
ജുംല ജില്ല
നേപ്പാളിലെ കർണലി പ്രവിശ്യയുടെ ഒരു ഭാഗമായ ജുംല ജില്ല കർണാലിയിലെ 10 ജില്ലകളിൽ ഒന്നാണ്. ജില്ലാ ആസ്ഥാനമായ ജുംല 2,531 ചതുരശ്ര കി.മീ. വിസ്തീർണ്ണവും (977 sq mi) 2011-ലെ സെൻസസ് പ്രകാരം 89,427 ജനസംഖ്യയും ഇവിടെയുണ്ട്.
പുറത്തേക്കുള്ള കണ്ണികൾ
വർഗ്ഗം:നേപ്പാളിലെ ജില്ലകൾ
എൽ (ഇംഗ്ലീഷക്ഷരം)
ആധുനിക ഇംഗ്ലീഷ് അക്ഷരമാലയുടെയും ഐ‌എസ്ഒ അടിസ്ഥാന ലാറ്റിൻ അക്ഷരമാലയുടെയും പന്ത്രണ്ടാമത്തെ അക്ഷരമാണ് L അല്ലെങ്കിൽ l. ഇംഗ്ലീഷിൽ ഇതിന്റെ പേര് എൽ എന്നാകുന്നു. (pronounced /ɛഎൽ / ), ബഹുവചനം ELS.
ബാഹ്യ ലിങ്കുകൾ
വർഗ്ഗം:ലാറ്റിൻ-സ്ക്രിപ്റ്റ് അക്ഷരങ്ങൾ
അക്ബർപൂർ
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് അക്ബർപൂർ. കപൂർത്തല ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് അക്ബർപൂർ സ്ഥിതിചെയ്യുന്നത്. അക്ബർപൂർ വില്ലേജിന്റെ പരമാധികാരി സർപഞ്ചാണ്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് അക്ബർപൂർ ൽ 268 വീടുകൾ ഉണ്ട്. ആകെ ജനസംഖ്യ 1175 ആണ്. ഇതിൽ 584 പുരുഷന്മാരും 591 സ്ത്രീകളും ഉൾപ്പെടുന്നു. അക്ബർപൂർ ലെ സാക്ഷരതാ നിരക്ക് 66.89 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. അക്ബർപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 128 ആണ്. ഇത് അക്ബർപൂർ ലെ ആകെ ജനസംഖ്യയുടെ 10.89 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 294 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 264 പുരുഷന്മാരും 30 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 93.54 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 70.07 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
അക്ബർപൂർ ലെ 564 പേർ പട്ടിക ജാതി വിഭാഗത്തിൽ പെടുന്നു.
കെ.എസ്.ആർ.ടി.സി. ബസ് സ്റ്റേഷൻ, കൊട്ടാരക്കര
അവലംബം
വർഗ്ഗം:കെ.എസ്.ആർ.ടി.സി. ബസ് സ്റ്റേഷനുകൾ
തുർക്കിഷ് സ്ലേവ്
1533-ൽ ഇറ്റാലിയൻ മാനെറിസ്റ്റ് ആർട്ടിസ്റ്റ് പാർമിജിയാനിനോ ചിത്രീകരിച്ച ഒരു എണ്ണച്ചായ ചിത്രമാണ് തുർക്കിഷ് സ്ലേവ് (ഒരു യുവതിയുടെ ഛായാചിത്രം; ഇറ്റാലിയൻ: ഷിയാവ ടർക്ക). ഈ ചിത്രം വടക്കൻ ഇറ്റലിയിലെ ഗാലേരിയ നസിയോണേൽ ഡി പാർമയിലാണ് സൂക്ഷിച്ചിരിക്കുന്നത്.
"തുർക്കിഷ് സ്ലേവ്" എന്ന തലക്കെട്ട് മാതൃകയുടെ ശിരോവസ്ത്രം ആയ തലപ്പാവ് തെറ്റായി വ്യാഖ്യാനിച്ചതിൽ നിന്നാണ്. വാസ്തവത്തിൽ, അക്കാലത്തെ കുലീന സ്ത്രീകളുടെ ശിരോവസ്ത്രമാണ് ബാൽസോ എന്ന് വിളിക്കപ്പെടുന്നത്. ഉദാഹരണങ്ങൾ സമകാലീന നിരവധി ഛായാചിത്രങ്ങളിൽ കാണപ്പെടുന്നു. ഗിംപ് എന്ന് വിളിക്കപ്പെടുന്ന സ്ലീവ് വസ്ത്രത്തിന് കീഴിൽ അവൾ ഒരു ചെമൈസ് 9സ്‌ത്രീകളുടെ ഒരിനം അടിക്കുപ്പായം) ധരിച്ചിരിക്കുന്നു. ഒപ്പം വീശാനായി ഉപയോഗിക്കുന്ന ഒരു തൂവൽ ഫാൻ പിടിക്കുകയും ചെയ്യുന്നു.
ചരിത്രം
പതിമൂന്നാം നൂറ്റാണ്ടിൽ രണ്ട് പാനലുകളിലായി കൈമാറ്റം ചെയ്യപ്പെട്ട ഈ ചിത്രം 1928 വരെ ഉഫിസി ഗാലറിയിലുണ്ടായിരുന്നു. ഗ്യൂസെപ്പെ ബാൽ‌ഡ്രിഗി ചിത്രീകരിച്ച ഛായാചിത്രം ഫിലിപ്പ്, ഡ്യൂക്ക് ഓഫ് പാർമയുടേതാണെന്ന് അഭിപ്രായപ്പെട്ടെങ്കിലും പിന്നീട് പാർമിജിയാനിനോ ചിത്രീകരിച്ച ഛായാചിത്രമായി അംഗീകരിക്കപ്പെടുകയും ചെയ്തു. കർദിനാൾ ലിയോപോൾഡോ ഡി മെഡിസി വഴി ഇത് ഫ്ലോറൻസിൽ എത്തിയിരുന്നു. 1675-ൽ തന്നെ ഈ ചിത്രം അദ്ദേഹം സ്വന്തമാക്കിയിരുന്നു. മരണശേഷം മെഡിസി കാബിനറ്റിന് വിട്ടുകൊടുത്തു. 1704, 1890-ലെ ഉഫിസിയുടെ വസ്‌തുവിവരപ്പട്ടികകളിൽ പാർമിജിയാനോ വരച്ച "തലയിൽ തലപ്പാവ് ധരിച്ച ഒരു യുവതിയുടെ ഈ ചിത്രം, ഇടതുവശത്ത് അവൾ ഒരു തൂവാല പിടിച്ചിരിക്കുന്നു" എന്ന് പരാമർശിക്കുന്നു.
1968-ൽ ചിത്രീകരണം പുനഃസ്ഥാപിക്കുകയും ആ സമയത്ത് ഇരുണ്ട പശ്ചാത്തലം നീക്കം ചെയ്യുകയും ഭൂമിക്ക് സമാനമായ ഒരു നിറം കണ്ടെത്തുകയും ചെയ്തു. എന്നിരുന്നാലും, നിരവധി കലാചരിത്രകാരന്മാർ കറുത്ത പശ്ചാത്തലത്തെ പർമിജിയാനിനോയുടെ തന്നെ പിൽക്കാല ചിത്രീകരണമായി കണക്കാക്കുന്നതിനാൽ ഈ ചിത്രീകരണത്തെ വിമർശിച്ചു.
ഉറവിടങ്ങൾ
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:പർമിഗിയാനിനോ വരച്ച ചിത്രങ്ങൾ
ആമി ഹോക്ക് ന്യൂമാൻ
നാഷണൽ ഇൻസ്റ്റിറ്റ്യൂട്ട് ഓൺ ഡ്രഗ് അബ്യൂസിലെ ഇൻട്രാമ്യൂറൽ റിസർച്ച് പ്രോഗ്രാമിന്റെ സയന്റിഫിക് ഡയറക്ടറായ ഒരു അമേരിക്കൻ മെഡിസിനൽ കെമിസ്റ്റാണ് ആമി ഹോക്ക് ന്യൂമാൻ (Amy Hauck Newman). ഡോപാമിനേർജിക് സിസ്റ്റത്തിനായുള്ള സെലക്ടീവ് ലിഗാൻഡുകൾക്ക് ഊന്നൽ നൽകിക്കൊണ്ട്, ലഹരിവസ്തുക്കളുടെ ഉപയോഗ വൈകല്യങ്ങൾക്കുള്ള സാധ്യതയുള്ള ചികിത്സാ മരുന്നുകളായി കേന്ദ്ര നാഡീവ്യൂഹം (സിഎൻഎസ്) സജീവ ഏജന്റുകളുടെ രൂപകൽപ്പന, സമന്വയം, വിലയിരുത്തൽ എന്നിവയെക്കുറിച്ച് അവൾ ഗവേഷണം ചെയ്യുന്നു.
ജീവിതം
ന്യൂമാൻ മേരി വാഷിംഗ്ടൺ കോളേജിൽ രസതന്ത്രത്തിൽ ബിഎസ് പൂർത്തിയാക്കി. ന്യൂമാൻ റിച്ചാർഡ് എ. ഗ്ലെന്നന്റെ മാർഗനിർദേശപ്രകാരം വിർജീനിയയിലെ മെഡിക്കൽ കോളേജിൽ നിന്ന് മെഡിസിനൽ കെമിസ്ട്രിയിൽ അവരുടെ പിഎച്ച്.ഡി നേടി. പോസ്റ്റ്ഡോക്ടറൽ പഠനത്തിനായി നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിലെ (എൻഐഎച്ച്) കെന്നർ സി റൈസിന്റെ ലബോറട്ടറിയിൽ ചേർന്നു. നാഷണൽ ഇൻസ്റ്റിറ്റ്യൂട്ട് ഓൺ ഡ്രഗ് അബ്യൂസ് (NIDA) ധനസഹായം നൽകിയ നാഷണൽ റിസർച്ച് സർവീസ് അവാർഡിലൂടെ അവർ മൊത്തം ഓപിയേറ്റ് സിന്തസിസ് നടത്തി.
NIDA യുടെ മോളിക്യുലർ ടാർഗെറ്റ്‌സ് ആൻഡ് മെഡിക്കേഷൻസ് ഡിസ്‌കവറി ബ്രാഞ്ചിന്റെ മേധാവിയും NIDA ഇൻട്രാമ്യൂറൽ റിസർച്ച് പ്രോഗ്രാം (IRP) മെഡിക്കേഷൻ ഡെവലപ്‌മെന്റ് പ്രോഗ്രാമിന്റെ ഡയറക്ടറുമാണ് ന്യൂമാൻ. ഡോപാമിനേർജിക് സിസ്റ്റത്തിനായുള്ള സെലക്ടീവ് ലിഗാൻഡുകൾക്ക് ഊന്നൽ നൽകിക്കൊണ്ട്, ലഹരിവസ്തുക്കളുടെ ഉപയോഗ വൈകല്യങ്ങൾക്കുള്ള സാധ്യതയുള്ള ചികിത്സാ മരുന്നുകളായി കേന്ദ്ര നാഡീവ്യൂഹം (സിഎൻഎസ്) സജീവ ഏജന്റുകളുടെ രൂപകൽപ്പന, സമന്വയം, വിലയിരുത്തൽ എന്നിവയെക്കുറിച്ച് അവൾ ഗവേഷണം ചെയ്യുന്നു. 2014-ൽ, മയക്കുമരുന്നിനെ ആശ്രയിക്കുന്ന പ്രശ്‌നങ്ങളെക്കുറിച്ചുള്ള കോളേജിൽ നിന്ന് മരിയൻ ഡബ്ല്യു. ഫിഷ്മാൻ ലെക്ചർഷിപ്പ് അവാർഡ് അവർക്ക് ലഭിച്ചു. 2016-ൽ, ഡിവിഷൻ ഓഫ് മെഡിസിനൽ കെമിസ്ട്രിയും ജേർണൽ ഓഫ് മെഡിസിനൽ കെമിസ്ട്രിയും നൽകുന്ന ഫിലിപ്പ് പോർട്ടോഗീസ് ലെക്ചർഷിപ്പ് അവാർഡ് ലഭിച്ച ആദ്യ വനിതയായിരുന്നു അവർ. 2018-ൽ, 255-ാമത് അമേരിക്കൻ കെമിക്കൽ സൊസൈറ്റി ദേശീയ മീറ്റിംഗിൽ "മെഡിസിനൽ കെമിസ്ട്രിയിലെ ശ്രദ്ധേയയായ സ്ത്രീ" എന്ന ബഹുമതി ലഭിച്ചു. 2019-ൽ, ന്യൂമാന് ഡയറക്ടറുടെ NIH ഓഫീസിൽ നിന്ന് NIH റൂത്ത് L. Kirschstein മെന്ററിംഗ് അവാർഡ് ലഭിച്ചു. 2020 നവംബർ 22-ന്, ന്യൂമാൻ NIDA IRP സയന്റിഫിക് ഡയറക്ടറായി. കഴിഞ്ഞ രണ്ട് വർഷമായി അവർ ഈ ഈ പദവിയിൽ തുടരുന്നു.
റഫറൻസുകൾ
വർഗ്ഗം:ജീവിച്ചിരിക്കുന്ന പ്രമുഖർ
എഗെഗിക്
ഇഗെഗിക് എന്ന സ്ഥലം (സെൻട്രൽ അലാസ്കൻ യുപിക് ഭാക്ഷയിൽ Igyagiiq ) ലേക്ക് ആൻറ് പെനിൻസുല ബറോയിലുള്ള അമേരിക്കൻ ഐക്യനാടുകളിലെ സംസ്ഥാനമായ അലാസ്കയിലെ ഒരു പട്ടണമാകുന്നു. അലാസ്ക അർദ്ധ ദ്വീപിലെ ഈ പട്ടണം ഇഗെഗിക് നദിയുടെ അഴിമുഖത്തിൻറ തെക്കെ കരയിലാണ്. മത്സ്യബന്ധനമാണ് ഈ പട്ടണത്തിലെ ആളുകളുടെ പ്രധാന തൊഴിൽ. 2010 ൽ പൂർത്തിയായ ഐക്യനാടുകളുടെ സെൻസസ് അനുസിരിച്ച് ഈ ചെറു പട്ടണത്തിലെ ജനസംഖ്യ കേവലം 109 മാത്രമാണ്
ജ്യോഗ്രഫി
ഈ പട്ടണത്തിൻറെ അക്ഷാംശം 58.215N ഉം രേഖാംശം  -157.375W ഉം ആകുന്നു.
ഐക്യനാടുകളുടെ സെൻസസ് ബ്യൂറോയുടെ, കണക്കെടുപ്പനുസരിച്ചുള്ള പട്ടണത്തിൻറെ വിസ്തൃതി 134.0 sqmi, ആണ്. ഇതിൽ 32.8 sqmi കരഭാഗവും 101.2 sqmi (75.54%) ജലവുമാണ്.
ജനസംഖ്യ തിരിച്ചുള്ള കണക്കുകൾ
രണ്ടായിരാമാണ്ടിലെ സെൻസസ് കണ്ക്കുകളനുസരിച്ച് 64 ആളുകളും 44 ഗൃഹസമുച്ഛയങ്ങളുമുണ്ട് ഇവിടെ. ഈ പട്ടണത്തിലെ ജനസാന്ദ്രത ഓരോ സ്കയർ മൈലിനും (1.4/km²) 3.5 പേരാണ്. ജനങ്ങളുടെ വർഗ്ഗം തിരിച്ചുള്ള കണ്ക്കുകളിൽ 18.97 ശതമാനം പേർ വെളുത്ത വർഗ്ഗക്കാരും 57.76% പേർ നേറ്റീവ് ഇന്ത്യൻസും 0.86% ഏഷ്യൻ വംശജരും 22.41 ശതമാനം പേർ രണ്ടോ മൂന്നോ വിഭാഗത്തിൽപ്പെട്ടവരുമാണ്. ജനങ്ങളിൽ 6.90 ശതമാനം പേർ ഹിസ്പാനിക് അല്ലെങ്കില‍ ലാറ്റിൻ വിഭാഗത്തിൽപ്പെട്ടവരാണ്.